gurelekua - Kontzeptu mapa\nKontzeptu mapa ikaste prozesua errazten duen teknika bat da, ikasi behar duguna ulertzea errazten baitu. Era berean garrantzitsuena eta funtsezkoa ez dena bereizten laguntzen du, lehena bereganatzea erraztuz.\nHona hemen kontzeptu mapek izaten dituzten elementuak:\nKontzeptuak: termino edo ideia nagusiak dira. Maiuskulatan idatzi behar dira elipse edo errektangelu baten barruan.\nLotura-hitzak: kontzeptuak besteekin lotzeko balio dute, proposizioak zein esaldiak sortuz. Minuskulaz idatzi behar dira.\nAdibideak: lotura-hitzak bezala, minuskulaz idatzi behar dira.\nLotura-marrak: marrak, geziak, marra jarraigabeak eta abar izan daitezke. Kontzeptuak besteekin lotzeko eta adibideak adierazteko balio dute. Marra bakoitzaren ondoan lotura-hitzak idazten dira.\nKontzeptu mapa on batek ondoko ezaugarriak izan behar ditu:\nKontzeptuek hierarkia bat jarraituz antolaturik egon behar dute: Kontzepturik garrantzitsu eta inklusiboenak maparen goiko aldean kokatuko dira. Adibidean LANDATZE MOTAK kontzeptua NEGUKO LABOREAK eta UDABERRIKO LABOREAK kontzeptuak baino orokorragoa da, beraz mapan gorago kokaturik dago.\nKontzepturik garrantzitsuenak hautatu behar dira. Ez da komeni gainkargatutako mapak egitea, hobe da mapa osagarri gehiago egitea. Adibidez, NEGUKO LABOREAK kontzeptuaren azpian gariarekin loturiko kontzeptu guztiak ezarriko bagenitu hiru urteko errotazioaren mapak argitasuna galduko luke.\nAurkezpen eta antolaketa egokia izan behar du orria edo kartoi mehean haren inpaktu bisuala ziurtatzeko. Are gehiago, marrazkiak sar ditzakegu kontzeptuak ordeztu edo osotzeko.\n“Errepide mapa” bat izango balitz bezala erabil dezakezu. Kontzeptu mapan kontzeptuak lotzeko bideak azaltzen dira, esanahia duten esaldiak eginez.\nOso tresna eraginkorra dira erraztasun handiagoz gogoratzen laguntzeko, ideia garrantzitsuen multzo txiki batera erakartzen baitute zure arreta.\nZure aldetik ahalegin handia eskatzen dute kontzeptuak lotzeko, baina horrek ikasteko gaia ulertzen lagunduko dizu. Dagoeneko existitzen den kontzeptu mapa batean kontzeptuak sartzen dituzunean, ahalegina handiagoa da, mapa berrantolatu behar duzulako. Adibidean, HIRU ORRI, ONGARRIA, BAZKA-LANDAREAK ETA ABEREAK kontzeptuak gehitu ditugu.\nEztabaida eta debaterako instrumentuak dira. Seguruenez zure kontzeptu mapa eta kideenak ez dira berdinak izango. Egokiena bilatzeko eztabaida, arrazoituz, ikasteko modu ona da.\nApunteak modu “takigrafikoan” hartzeko eta idatzizko lan gidoiak eta ahozko azalpenak prestatzeko erabilgarriak izango dira.\nOndoren testu bat eta dagokion mapa egiteko jarraitu beharreko prozedura azaltzen dira. Halere, gogora ezazu kontzeptu mapa bat egiteak imajinazio, eta praktika, dosi garrantzitsuak eskatzen dituela.\n“Biztanleria baxua zenean, lurrik hoberenak soilik erabiltzen ziren lantzeko. Argi dago, kalitate oneko lurrek errendimendu onargarriak ematen zituzten, eta horrek azken finean elikagaien produkzioa haztea suposatzen zuen. Elikagai ugari izatearen ondorio zuzena biztanleria haztea zen.\nPresio demografikoa jasanezina zenean, halabeharrez, landutako lur eremuak handiagoa izan behar zuen. Batzuetan lur berriak lantzen ziren labakien sistemaren bidez, lurzoruen desgaste azkarra eragiten zuena. Beste nekazari batzuek kalitate txarreko lurrak baino ezin zituzten landu, eta horrek errendimenduak eta nekazaritza produkzioa jaistea ekartzen zuen. Elikagaien eskasiak, usta txarrek, epidemiek (elikadura desegokiak pertsonak ahuldu egiten zituen) eta gerrek biztanleria jaistea ekartzen zuen. Oreka berrezartzen zen eta ziklo berriari ekiten zitzaion...”\nIrakurri arretaz testua edo zatia eta saia zaitez edukia islatuko duen izenburua ezartzen. Kasu honetan nekazaritza eta biztanleriaren arteko lotura dei genezake.\nHautatu kontzeptu eta termino garrantzitsuenak, hau da, testuaren esanahia ulertzeko beharrezkoak direnak. Errepikatzen badira, mapan behin baino gehiagotan agertu behar izatea gerta liteke.\nKontzeptuak ordena logiko baten arabera antolatzen saiatu (adibidez, orokorrena denetik ez hain orokorra denera). Biztanleria, biztanleria altua, biztanleria baxua, lurrak, kalitate oneko lurrak, kalitate txarreko lurrak, errendimendu altuak, errendimendu baxuak, produkzio altua, produkzio baxua.\nErabil ezazu ordenatutako zerrenda bat kontzeptuak ezartzeko gida bezala. Aukeratu lotura-hitz egokiak esaldiak osotzeko.


BAT GUZTIONTZAT | Urtxintxa\nUrtxintxa > KDAHTB teknikak > Antolakuntza eta plangintza teknikak > BAT GUZTIONTZAT\n2016 urria, 14\nLan kolektibo eta antolatuaren behar eta komenigarritasuna sentiaraztea.\nParte hartzaileak bost bat laguneko hiru taldetan banatuko ditugu eta bi begirale izendatuko ditugu. Begiraleok epailearena egingo dute eta dinamika zertan datzan ezagutu beharko dute.\nTaldetxo bakoitzari buru hausgarri baten parte bat emango diogu pakete batean, eta jarduera hau buru hausgarri bat muntatzean datzala azalduko dugu. Azalpen horiek enfasi handiz emango ditugu, talde bakoitzak bere paketean buru hausgarri osoa dagoela pentsatu behar baitu.\nPaketeak ireki ondoren, buru hausgarriak muntatzen hasiko dira, talde guztiak aldi berean. Bost minutu emango dizkiegu lana egiteko. Taldeek dinamika aurrera daramaten bitartean, koordinatzailea parte hartzaileak presionatzen saiatuko da, denbora gutxi geratzen zaiela esanez.\nTalde batek paketeko piezak muntatzen bukatu ahala, epaile-begiraleen iritzia eskatuko du; aurkeztutakoa buru hausgarriaren zati bat baino izango ez denez, epaileek osatu gabe dagoela jakinaraziko diote.\nDenbora luzapen bat eskainiko dugu lana bukatzeko, eta taldeei ordu arte egindako lana aztertzeko eskatuko diegu, dinamikaren ikuspegi orokor bat izateko. Denbora amaitzean, prozedura berari jarraituko diogu, eta beste luzapen bat eskainiko dugu.\nLana buru hausgarri bakarra eratzean amaituko da. Hausnarketarako unea izango da orduan.\nEztabaida: garrantzitsua da parte hartzaileek dinamikan zehar sentitutako sentimendu, bizitako gertaera eta izandako bizipenei buruzko iruzkinak eginez hastea eztabaida.\nOndoren, dinamikan agertzen diren sinboloen esanahia aztertuko dugu.\nMarrazkia: gure helburua zein den, buru hausgarriak marrazki bat edo beste bat izango du, eta marrazkiak esanahiren bat izan beharko du parte hartzaileentzat.\nHiru paketeak: lanaren banaketa beharrezkoa dela sinbolizatzen dute, ez dela aski egokitu zaigun zatia soilik egitea; ezinbestekoa dela, beraz, nork bere lana egitea, baina helburu komuna zein den kontuan hartuta eta ahaztu gabe.\nPieza faltsuak: bi paketetan agertuko diren pieza faltsuek lan kolektiboa desitxuratzen edo zailtzen duten oztopoak eta arazoak sinbolizatzen dituzte, beti eta lan guztietan izaten baitira halakoak. Lana aurrera eramaten uzten ez duten kideen presentzia sinbolizatzen dute, halaber.\nEztabaidan zehar, jarrera indibidual eta kolektiboak, haien abantailak eta zailtasunak izango ditugu gogoetagai. Jarduera kolektiboak gauzatu ahal izateko orduan batasunak eta antolakuntzak nolako garrantzia duten eztabaidatzeko aukera izango dugu horrela.\nEpaileen papera ezinbestekoa da dinamikaren garapenari buruzko kanpo ikuspegi bat izateko.\nBuru hausgarriak honelakoa behar du izan: kartoiz egina eta irudi batekin. Atalak hiru pakete itxitan banatuko dira, era honetan:\nBigarren eta hirugarren paketeetan, muntatu beharreko irudiarekin bat ez datozen bi atal sartuko ditugu propio. Itxuraz, benetako atalen oso antzekoak izango dira.\nKartoizko buru hausgarri bat.\nBai irudia, bai atal eta pakete kopurua, partaide kopuruaren eta lantzen ari garen gaiaren araberakoak izango dira.\nKomenigarria da buru hausgarriaren irudiak zerikusia izatea dinamika hau egiten ari den taldeak bere lanean duen helburuarekin.\nIkusi nola garatu den jarduera, eta kontuan hartu begiraleen iruzkinak; gertatutakoaren ikuspegi objektibo bat eskainiko digute.\nHERRIAK BEHAR DUENA DA\nJENDEAK ESKATZEN DUENA DA


Euskararen ametsak betez | Gizartea | Berria\nEuskararen ametsak betez\nEuskararen Maratoia egiten ari dira asteburuan Lasarte-Orian. Datozen berrogei egunetan euskaraz hitz egiteko edota entzuteko konpromisoa hartu dute ehunka herritarrek.\n2016ko urriak 23 08:31\nGiro paregabean ari dira egiten Lasarte-Orian (Gipuzkoa) bederatzigarren euskararen maratoia —1986an hasi ziren, eta lau urtean behin egiten dute—. 40 orduan etenik gabe euskaraz jardutea da asmoa, eta, horretarako, ekitaldi ugari antolatu dituzte. Goizean oholtza gainera igo dira herriko neska-mutilak, eta lotsarik gabe aritu dira denetarik egiten: antzezlanak, kantuak, bertsoak, asmakizunak, dantzak, Maialen Chorrautentzako opari eskaintzak... Denak euskara ahotan zutela. Dantzan eta solasean izan dira bitartean gurasoak eta aitona-amonak. Baita mokadutxoren bat hartzen ere.\nAurreko maratoietan erronka 40 ordukoa bazen ere, aurten 40 egunekoa izango da: bihar hasi eta abenduaren 3ra arte —Euskararen Eguna da azkeneko eguna, gainera—. Armairutik ateratzeko erronka euskaltzalean, Aho bizi txapa soinean daramatzatenek euskarazko jokaera aktiboa hartuko dute, eta aste batez euskaraz egingo diote ulertzen duenari. Belarri prest txapa soinean dutenak, bestalde, ahobizien euskarazko aktibotasuna ondo hartzen duten herritarrak dira; euskaraz aritzeko gonbita egingo diote euskaldunari, nahiz eta haiek euskara guztiz ondo ez menperatu. Euskararen maratoiko lehen lau orduetan ehun herritarrek baino gehiagok eman dute izena Aho bizi ala Belarri prest izateko. "Izena emateko aukera irekita dago, eta kopurua handitzen ari da", adierazi du Iñaki Arruti ekinaldiko antolatzaileak.\nEgitarau oparoa dute prest asteburu osorako. Bihar, galaz jantziko dira Lasarte-Oriako kaleak. 21:00etan txekor afaria egingo dute, eta, ondoren, EuskOskarren gaua egingo dute. Musika jarriko dute 22:45ean hasita honako talde hauek: Alboka, Erketz eta Zero Sette. Amaiera ekitaldia 23:35ean izango da. Baina euskaraz egiteko aldarriak ez du etenik izango. "Euskaraz mintzatzeko badago aukera, saiatuko bagina guztiok batera", kantatu dute kopla batean Landaberri ikastolako LH6ko neska-mutilek.\nArmairutik at, elkarrekin


LIFE - Neiker\nHome Ficha de Proyecto LIFE\nFinantzaketa: LIFE (LIFE12 ENV/ES/000232)\nIkerlari arduraduna: Dra. Nerea Mandaluniz\nLIFE REGEN FARMING proiektu berritzaile bat da, nekazaritza birsortzailearen jardunbideen onurak identifikatu, erakutsi eta transferitzeko helburua duena, larratze-sistemen kudeaketa eraginkorrago eta jasangarriago bat lortzeko eta, aldi berean, lurzoruaren kalitatea, osasuna eta biodibertsitatea hobetzen laguntzeko. Frogapen-proiektu hau ezaugarri agroklimatiko eta abeltzaintza-sistema desberdinak (esnetarako ardi-azienda eta okelatarako behi-azienda) dituzten hiru zonatan egiten ari da, Euskadin eta Nafarroan: Arkaute, Urduña eta Orreaga. Nekazaritza birsortzailearen jardunbideetan oinarritutako ikuspegi, metodo eta tresna berritzaileak garatzen eta frogatzen laguntzeko baliagarria izatea da proiektuaren xedea.\nHau da proiektuaren helburu nagusia: frogatzea jardunbide birsortzaileak bideragarriak direla eta haien efektuak lurzoruaren kalitaterako, ingurumenerako eta animalia-ekoizpenerako onuragarriak direla.\n• Jardunbide birsortzaileak (kudeaketa holistikoa, gutxieneko laborantzako espezie belarditar iraunkorrak ereitea edo zuzeneko ereintza, ongarri organikoak erabiltzea eta larratze planifikatua) probatzea abeltzaintza konbentzionalaren alternatiba jasangarri gisa.\n• Lurzoruen kalitatea ebaluatzeko metodologia sinple, azkar eta merkeak prestatzea; adibidez, agroekosistemetako lurzoruaren osasun-txartelak eta kromatogramak.\n• Jardunbide birsortzaileek abeltzaintza-ustiategietan duten inpaktu sozioekonomiko eta ingurumenekoa monitorizatzea.\n• Larreen erabileran eta larratzean oinarritutako ekoizpen-sistemekin erlazionatuta dauden eragile batzuk jardunbide birsortzaileen onurez kontzientziatzea.\n• Nekazaritza-politika bateratuaren helburu orokorrei laguntzea, eta, bereziki, LIFE programakoei eta Lurzoruen Estrategia Tematikoari, ezagutza sortuz eta lurzoruen biodibertsitatearen garrantziari buruzko sentsibilizazioa landuz.


kritiken hemeroteka » Gorputza ezbaian nola emakumeak hala, literaturaren joko zelaian\n« Maren, Libe eta Oier | Fakirraren ahotsa »\nGorputza ezbaian nola emakumeak hala, literaturaren joko zelaian Mikel Asurmendi / argia.eus, 2019-05-03\n“Feminismoari esker dira, diren legezko emakume” aipuak balio du (ere) Idazleen gorputzak (Emakumeak ezbaian literaturaren joko zelaian) saioa baloratzeko. Kontrako eztarriak liburua epaitzeko bera. Bistan denez, Eider Rodriguezen liburuak beste eta bestelako edukiak dakartza. Alta bada, edukiak eduki, gaia —ekaia— eta formatua Uxue Alderdirenaren berdintsuak dituzu: Jule Goikoetxea editorearen Hitzaurrea dakar honek ere, egilearen Sarrera eta Puntu eta aparte epilogoa, baita Bibliografia aparta ere.\nBadago berritasunik hain ziur. Ezin zehaztu zertan datzan ezberdintasuna baina, berriz ere Ana Urkizarena berrirakurri beharko nuke-eta. Alabaina, besteak beste, emakumeak jendartean egin duen bidean erreparaturik, berrikuntzak dakartzala pentsu dut. Hauxe begitantzen zaidan lehena: Idazleen gorputzak tituluan dago berrikuntzaren gakoa. “Bertsolari emakumeen rolean gorputzak nola, hala euren kantuaren emaria”, erran nezake. Eta halatsu antzeman ere idazleen jokoan. Izan ere, idazlearen eta bertsolariaren jokoa —joko zelaia— horren ezberdina izan arren, idazle batengan gorputzak duen munta oso aintzat hartzekoa dugu. Eider Rodriguezen saioa horren lekuko: “Gorputza ezbaian nola, emakumeak ezbaian literaturaren joko zelaian”.\nPostura literarioek eta gorputz etnografikoek kokatu dute “emakume izatea” literatura sistemaren joko zelaian. Horren erditzea duzu “bost idazle gorputz”-en emaitza. Edo horrela interpretatu dut nik. Eta zinez motiboak baditut. Idazle bakoitzaren solas emaria jaso aitzinetik, saio-idazleak bost idazle gorputzez egiten dituen deskribapen zoragarriek nire mira dute. Bostak elkarrizketatzeko parada izan baitut ene kazetari ibilbidean —barka nire (h)arroa—. Bost emakumeen irudimena piztu dit Eider Rodriguezek. Chapeau!\nBost idazleen emanak oso-osoak dira eta idazleen gorputzek gizonezkoen adina altu paratu daitezkeela baietsi digu errenteriarraren lanak. “Aldarera bidea”-rekin baino ezin dut alderatu gizonezkoek urratutako alfonbra gorria. Gizonok ogi batekin besapean munduratu ohi gara —XXI. mendera arte bederen— eta emakumezkoek “hilekoaren marra gorria” gainditu behar izan dute mendez mende. Bego! Paternalismoan jausi gabe.\nEuskal idazle emakumeen literatura “puntu eta aparteko”-tzat joa izan da. Ez da estonagarria jendarte patriarkalean. Adierazi bezala, testu nagusien sarrerak zoragarriak diren legez, oso dira egokiak Puntu eta aparte osatzen duten atalak. Harritzekoa, idatzi dut. Haatik, ez da harritzekoa emakumeak — emakume idazleak ere— “baldintzapeko askatasun egoera”n daudela Eiderrek idaztea.\nAlabaina, gure emakumezko idazleak —gizonezkoak baino ez baditut aintzat hartzen, “gure” hori haizu duzu, emakumeak sartzen baditut “gure” delakoak paternalismo kutsua dauka—, gizonezko idazleen plazan sartu baziren, gizonek gonbidatuta izan ei ziren. Hori ona edo txarra ote? Hori ere interpretagarria. Dena dela ere, hona datu objektiboa bat: “Bostetako bakar bat ere ez da literatura talde bateko partaidea izan”. Emakume idazle guztiak ez dira halakoak, are gutxiago berriak, baina berriak ere ez dira gizonezkoek bezatutako zaldietan trostan ibiliko. Hain ziur hori ere.\nEmakume guzti horiek badute beren misioa, jite batekoek zein bestekoek. Zaharrago direnek parte handian beteta, gazteagoek betetze bidean. Feminismoaren argitan urratu dute bidea denek, gorputzarekin borrokan denek, eta gehienek borrokaren aurrean neutral jokatu dute. Uste hori ere absolutismora igo gabe, aldareak ez baitira ezeren eredu. Emakumeei merienda usaina darie, gizonon aldean (ez)berdinak izanagatik —nola interpretatzen dugun hori ere— emakumeak bestelako botanikakoak dira.


Lehiaketa-mota: Presentziala. Taldeak 1 vs 1. Kanporaketa bakuna lehenengo faseetan eta bikoitza finaletan.\n* Bai kanporaketa-fasean bai finalean 3 partida jokatuko dira, eta onena pasatuko da aurrera (Bo3 edo best-of-three kanporaketa-mota).\n* Borrokaldi bakoitza 3vs3 izango da, eta 300 segundo iraungo du gehienez.\n* Txanda galdu duen parte-hartzaileak bakarrik alda dezake borrokalaria.\n* Mapa ausaz aukeratuko da. Mapa jakin bat aukeratua izanez gero, ausazko mapa batekin berrabiaraziko da.\n* Finalaurrekoetan eta finalean, itsuka aukeratu daiteke pertsonaia, jokalariek hala nahi badute. Finalaurrekoan eta finalean, jokalari bakoitzak zein pertsonaiarekin jokatuko duen esan behar dio antolatzaileari, aurkariak jakin gabe, eta, gero, hautatu egingo dituzte. Hala, counterpickinga saihestuko da.\n* Final Handirik bada, galtzaileen fasearen irabazleak 2 set irabazi beharko ditu lehiaketan nagusitzeko.\n* Aldez aurretik atera diren pertsonaia guztiak egongo dira eskura.\n* Partidaren iraupena: 300 segundo.\n* Erabiltzaileek beren kontrolak ekar ditzakete txapelketan parte hartzeko, baina haiek ezin dira izan makrodunak edo turbodunak.\n* PS4 aginteak kable bidez konektatuta egon behar du.\n* Cronus Max Plus eta Titan One bihurgailuak ez daude onartuta.\n* Antolakutzak Cronus Max Plus egokigailuak ditu lehiaketetarako bereziki prestatuak, inork egokigailu bat behar izanez gero beste plataforma bateko kontrolagailuak jartzeko. Egokigailu horiek bakarrik baimenduko dira.\n* Jokalari bakoitzak bere kontrolak doitu behar ditu partida hasi aurretik. Partida erdian ezin dituzte doitu. Parte-hartzaileen ardura da kontrolak prest izatea partida bakoitzaren aurretik.\n* Berotze-partidak (kontrolen konfigurazioak egiaztatzekoak, adibidez) ezin dira izan 60 segundotik gorakoak.\n* Taldeko kideek kontsolen eremuan egon behar dute jokoa hasteko finkatutako ordua baino lehen.\n* Ordenan deituko zaie taldeei, eta taldeko partida guztiak jokatuko dira, garaile bakar bat geratu arte. Bertaratzen ez diren parte-hartzaileak kanpoan geratuko dira, baita galtzaileen txandetatik kanpo ere, halakorik egiten bada.\n* Galtzaileen txandetan parte hartzea aukerakoa da. Haietan parte hartu nahi ez duenak jardueraren antolatzaileei jakinarazi behar die, txanda nagusitik kanporatuta geratu ondoren.\n* 5 minutu itxarongo dira, gehienez.\n* Debekatuta dago partida bat aurrez justifikatu gabe geratzea. Hori eginez gero, zigor gisa, txanda hori galdutzat emango zaio.\n* Ez da onartzen coachinga partidek iraun bitartean.\n* Ez da onartzen kiroltasunik gabeko portaerarik, ez presentzialik, ez txat bidezkorik.\n* Ekitaldiaren intranetean argitaratuko da taldeei, halakorik bada, eta joko-ordutegiei buruzko informazioa.\n* Antolakuntza ez da parte-hartzaileek ekarritako materialaren erantzule.\n* Nolanahi dela ere, antolatzailearen erabakia arauen gainetik dago.\n* Erakundeak uste badu edozein konfabulazio- edo itun-saiakera egin dela, saria ez emateko eskubidea izango du.\n* Araudi orokorra du osagarri araudi honek.


Olibondoen eta errautsaren erresuman kokatuta dago Netflix-ek aurkeztutako “Fauda” telesaila. Izenburuak horixe esan nahi du, anabasa, momentu askotan ikus-entzuleak sentitzea lortzen dutena. Arabieraz hitz egiten duten juduak eta hebraieraz mintzatzen diren palestinarrak. Zer den txar eta zer on. Ezin da esan ekoizpen israeldar hau neutrala denik, jakina, baina ahalegin ona da herrialde bien arteko gatazka islatzeko. Borreroaren larruan ere ipintzeko, antipatiatik enpatiarako urrats erraldoia emateko.\nIsraelgo armadaren barrutik ugariak dira testigantza kritikoak, “Breaking the Silence” ekimenean bildutakoak, blog honetan behin baino gehiagotan (gor)aipatu ditugunak. Urrutitik bada ere, Intsumisioarekin lotu dezakegun mugimendu bakezalea guztiz interesgarria da. Munduan hainbeste adibide ez daude, bestela, zoritxarrez. Ohikoagoa da indarkeria, eta post hau prestatzean ustekabe negatiboa izan da India eta Pakistan arteko gatazkari egokitutako “Fauda” modukoa ekoizten ari direla. Ez nuke inolaz ere esango Ekialde Hurbileko parekatu zitekeenik Asiako hegoaldean zegoena (edo dagoena).


Annie Jump Cannon - Wikipedia, entziklopedia askea.\nDover, 1863ko abenduaren 11\nCambridge, 1941eko apirilaren 13a (77 urte)\nWellesley College 1907) Master of Arts (en)\nastronomoa, fisikaria, unibertsitateko irakaslea eta astrofisikaria\nHenry Draper domina (1931)\nSarah Frances Whiting (en)\nAnnie Jump Cannon (Dover, Delaware, 1863ko abenduaren 11 - Cambridge, Massachusetts, 1941eko apirilaren 13a) estatubatuar astronomoa izan zen.\nHarvard Collegeko Behatokiaren laguntzailea izan zen, baina berak bakarrik ehunka izarrei argazkiak atera zizkien lehenengoz eta milaka izarren argazki bildumak egin zituen. Oxfordeko Unibertsitateko "honoris causa" doktore titulua jaso zuen lehenengo emakumea izan zen.\nAnnie Canon 1863ko abenduaren 11n jaio zen, Dover, Delaware, Estatu Batuetan. Bere ama, Mary Cannon, izan zen astronomiarekiko zaletasuna izatera bultzatu zuena. Wellesley Collegera joan zen eta bertan fisika eta astronomia ikasi zuen.\n1894an, ama hil zitzaionean, fisika-irakasle hasi zen lanean Radcliffe Collegen astronomia ikasten zuen bitartean.\nHarvard College Observatorytik 300 izar deskubritu zituen eta Henry Draper izar katalogoa sortzen lagundu zuen.\nHarvard College Observatoryko argazki astronomikoen arduraduna izan zen 1911n, eta 1938an astronomia irakaslea izendatu zuten.\n1941eko apirilaren 13an hil zen Cambridge, Massachusettsen.\n1921, Groeningeko Unibertsitatean doktoratua.\n1925, Oxfordeko Unibertsitatean doktoratua lortu zuen lehen emakumea.\n1929, "Amerikako emakume bizi handienak" aukeratutakoa, League of Women Voters-en arabera \nAstronomiako Erakunde Amerikarreko lehen emakume ofiziala.\nIlargiko Cannon kraterrak beze ohorean darama izen hori.\nCannonia asteroideak bere ohorean darama izen hori.\n1931, Henry Draper Domina irabazi zuen lehen emakumea.\nRoyal Astronomical Societyko kidea.\n1932, Ellen Richards saria\n1935, Oglethorpeko Universitatean ohorezko titulua\nAnnie J. Cannon saria\nRoyal Astronomical Society-ko kidea Europan.\nWellesley College-ko kidea (Phi Beta Kappa) \nMaria Mitchell Association-ko kidea\n1994, emakumezko ospeako saloia\n2014, Google Doodle-n agertu zen.\n↑ Woman Astronomer, Classifier of More Stars than Any Other, Dies at Home in Cambridge in 77th Year\n↑ Jump Cannon[Betiko hautsitako esteka]\n↑ National Women's Hall of Fame, Annie Jump Cannon\nWikimedia Commonsen badira fitxategi gehiago, gai hau dutenak: Annie Jump Cannon\n(Ingelesez) Annie Jump Cannoni buruzko webgunea\nOrriaren azken aldaketa: 13 otsaila 2021, 04:31.


igb eskaintza proiektua administrazio parte hartzailearentzako plataforma irekia\nZURETZAT proiektuaren helburua Administrazio parte-hartzaileei zuzendutako plataforma ireki baten diseinua eta garapena da, bereziki tamaina txikiko edo ertaineko Administrazio Publikoei begira (udaletxeak, mankomunitateak, diputazioak,...). Plataforma kode irekiko lizentziak erabiliko ditu, administrazio gehiagotan bere ezarpena erraztuz.\nHasteko, ZURETZAT-ek Administrazio Publikoek haien datuak Linked Open Data bezala argitaratzeko gailuak eskainiko ditu, datu irekien eredua jarraitzen duten teknologia semantikoak erabiliz. Datu hauen baliagarritasuna baieztatzeko zerbitzuak garatuko dira herritarrei, enpresei eta administrazioei aktibitate ekonomiko berriak sortzeko praktika onen adibide gisa erakusteko. Azkenik, metodologia bat eskainiko da datuak Linked Open Data bezala argitaratzeko.\nBestalde, ZURETZAT-ek elkarlanerako herritarren partaidetza bultzatzeko gailu bidirekzionalak sortuko ditu, herritarren iritziek, proposamenek, kexek eta ekimenek Administrazioaren kudeaketan eragina eduki dezaten. Gailu hauek mugikorrak erabiliko dituzte interakzioa bultzatzeko. Hala ere, herritar guztiak kontuan edukitzeko, offline kanalak sortuko dira teknologia berriak erabiltzen ez dituzten erabiltzaileak ez baztertzeko. Era berean, plataformak jarraipen kontrol bat eskainiko du bai herritarrek baita administrazioek ere plataforman sortzen den informazioa ikusteko.\nAzkenik, Administrazioen egoera ekonomikoari moldatzeko, ZURETZAT cloud-computing-eko teknologietan oinarrituko da. Helburua sistemaren ezarpen eta mantentze-lanen kostuak murriztea da, administrazio bakoitzaren benetako behar eta erabilerari doitzeko. Kasu honetan ere, metodologia bat sortuko da Administrazioak haien zerbitzuak cloudera migratzera bultzatzeko.\nProiektua Gipuzkoako bi udaletxetan balioztatuko da, Azpeitia eta Azkoitia. Biak Urola-Kostan kokatzen dira eta antzeko tamaina daukate (Azpeitiak gutxi gora behera 15.000 biztanle eta Azkoitiak 12.000 inguru). Bi udaletxek herritarren partaidetza bultzatzeko ekimenak dauzkate martxan (alkateari galdetu, proposamenak jaso, udaletxearen datu publikoak argitaratu,...) eta ZURETZAT proiektuaren publiko objektiboaren beharrak balidatuko dituzte.


Wishful thinking | Boligrafo gorria\nHasiera » Fauna publikoa » Wishful thinking\nETAri azkeneko elkarrizketa egin dio Gara-k. Ekainean publikatuko da osorik liburu batean, aurrerapena maiatzaren 7an argitaratu dute eta erantzunen artean esplikatzen du behin betiko amaiera-prozesua nola gauzatu den, baita beste gai arantzatsu batzuei buruz –biktimak sailkatzeko irizpideak, adibidez– erakunde desarmatuak duen ikuspegia ere.\nHistoriaren puntu honetara iritsita, hainbeste burdin, berun eta bolbora atzean utzita, izango dira batzuk –asko– azalpen horiei arretarik eskainiko ez diotenak, minagatik ez bada, kapitulua pasa nahi dutelako. Baina nik behintzat, uste dut komeni dela perspektiba luzeagoa edukitzea, 60 urteko zikloak ez baitira egunero ixten eta azken uneraino ETAn jardun dutenei irakurtzeak badu baliorik, noizbait galdera handietako bat argitu nahi bada: zergatik gertatu zen hau guztia?\nErantzun erabatekorik ez dago, baina euskal errepublikari buruzko esaldi honetan sumatzen da urte askoan ETAn errepikatu den pentsatzeko modu bat, ingelesez wishful thinking esaten zaiona: errealitatea aztertzea gustatuko litzaizukeen egoeratik abiatuta, ez muturren aurrean daukazunetik. Labur esateko: ez dut uste helduleku sendo bakar bat dagoenik esateko euskal errepublikaren proiektua indartsu dagoenik; are gutxiago “inoiz baino indartsuago”.\nProblema handiena ez da, nolanahi ere, ETAk egoera politikoa horrela analizatzea, azken finean pertsiana jaitsi aurreko adierazpen bat besterik ez da. Arazoa da, real politik diskurtsoetan aski trebe agertzen hasi diren arren, ezkerreko politikari abertzale zenbaitek ere antzeko eskemen arabera pentsatzen jarrai dezakeela. Pentsatzeko modua aldatzea zailagoa baita, batzuetan, estrategiak aldatzea baino.


EAEn BGOEren aldeko LHEren Komisio Sustatzailearen proposamena – Gizarte Eraldaketarako Hezkuntzaren V. Biltzarra\nPolitika publikoetan paradigma berri bat gauzatzeko garaia iritsi da. Horretan eskubide guztiak dituen hiritarra izateko, oinarrizko helburu bat jarri behar da; bide horretatik iritsi ahal izango gara, benetan, eskubide guztiak izatera, ez legeen hizki hutsetan ageri direnak bakarrik. Oinarrizko eskubide hori, gizaki orok, hilero diru kopuru bat jasotzea da, baldintza gabea, gizabanako guztientzat, bizitza duina aurrera eramateko aski izango dena.\nGure LHE-ren barnean dagoen BGOE indarrean jartzeak, gure https://rentabasica.eus/es/ web orrian duzue ikusgai, pobrezia egoera guztiz suntsituko luke eta, bide batez, gure jendartea hobetu; era berean, gizarte mugimenduek daramatzaten borroketako aldarrikapenak erraztu ere egingo lituzke.\n10.000 sinadura jasotzeko LHEri Legeak ematen dizkion lau hilabeteen erdian gaude. Gogoan izan, betiere, EAEko herri-hirietan erroldatutako pertsonek bakarrik sina dezaketela. Asko sentitzen dugun arren, baldintza hori betetzen ez duzuen guztioi, ekimen hau ez sinatzeko eskatzen dizuegu; izan ere, eramaten ditugunean, zuen sinadura ezabatu egingo du Erkidegoko Hauteskunde Batzordeak egingo duen kontrolean. Legearen barruan sina dezakezuenoi Kongresuetarako Europa Jauregiaren ateetan arukituko dituzuen mahaietan egiteko eskatzen dizuegu. BGOEren aldeko iritzia aurretik baldin baduzue, askoz hobeto; dena den, eskatzen dizkizuegun sinadurek ez dute inolako ideologia “garbirik” eskatzen. Gure aldetik BGOE Eusko Legebiltzarrera iritsi eta bertan eztabaidatu ahal izateko ideiarekin bat egiten dutenen elkartasunarekin aski dugu.\nMilesker HEGOAren V. Biltzarrean parte hartuko duzuen guztioi, EAEn BGOEren aldeko LHEren Komisio Sustatzailearen aldetik.\nCategory: V Biltzarra 2021 azaroa, 9\nAurrekoaPrevious post:Indarrak gehitzen ditugu boluntariotza taldearekin!HurrengoaNext post:Aliantzak sendotuz: Herritartasun Globalerako Hezitzaileen Sarea ere V. Biltzar honetan egongo da.\n2022 otsaila, 16\n2021 iraila, 28


Ikasgai honetan, hitzaldi egunak ingelesez ikusiko ditugu. Ingeles egunak eta turkiera izeneko gure gaian, ingeles egunen inguruko ariketak eta ingeles egunen inguruko esaldiak ere egongo dira. Egunen ortografia eta ahoskera ingelesez ere sartuko ditugu.\nIngeles eguneko ikastaroaren edukia honako epigrafeek osatzen dute, orrialdearen beheko aldera joan ahala, ondorengo gaiak ikusiko dituzu.\nEgunen ortografia eta ahoskera ingelesez\nIngeles egunak eta haien baliokide turkiarrak\nIngelesez egunen inguruko esaldiak\nZer egun da ingelesa gaur? Zer egun da gaur? ez egin zure galderarik\nEz esan gaur egun zein den ingelesez\nIngeles egunen inguruko mini proba\nIngeles egunen inguruko ariketak\nEgunen abestia ingelesez\nOrain, lehenik eta behin, ingeles egunen ikuspegi ona emango dizugu.\nOhar garrantzitsuak ingeles egunetan;\nIngeleseko egunak eta hilabeteak letra larriz hasten dira nahitaez.\nEz duzu hitz osoa erabili behar egun eta hilabeteei buruz hitz egiteko orduan. Laburdurak ere erabil ditzakezu, batez ere testu luzeetan.\nHilabetea hitza, ingelesez data gisa aipatzen duguna, Hilabetea bezala erabiltzen da. Hilabete hitzak -s atzizkia hartzen du Hilabetetzat. Zer esan nahi du egunak ingelesez Galdera ere galdetzen ari da. Eguna hitza "Eguna" dela adierazten da, eta Egunak -s ezizenekin "Egunak" moduan. Hurrengo kapituluan, asteko egunen kategoriak ingelesez ikusiko ditugu.\n* Ingelesezko pluraleko hitzek -s, -es atzizkitzat gehitzen dituzte, hitzaren arabera.\nZer dira Asteko egunak ingelesez?\nAste naturalean zazpi egun daude. Egun bakoitzak bere idazkera eta ahotsa izan arren, guztiek dute zerbait komunean. "Egun" hitzarekin amaitzen da, hau da, Egun osoa esan nahi du. Informazio horri esker, zure lana apur bat erraztu dezakezu egunetako izenak memorizatu nahian.\nBeheko zerrendan, egunetako ingelesezko hitzak, horien laburdurak parentesi artean eta turkierazko baliokideak aurkituko dituzu. Ondoren, hitz horietako bakoitzaren azalpen laburrak, haien jatorria eta esaldian nola erabiltzen diren azter ditzakezu. Egunak memorizatzeko aplikatu ditzakezun metodo asko daude.\nHorietako bat hitz bakoitza bost aldiz idatziz lan egiteko metodoa da. Beste metodo eraginkorra da karten alde batean paper ñimiñoak ingelesez eta turkieraz bestean prestatzea eta ausaz marrazteko eta irakurtzeko metodoarekin lan egitea. Ingelesezko hitzak ere idatz ditzakezu zure gelako zenbait lekutan eta paper txikiak prestatu eta itsatsi ditzakezu beti zure aurrean egon daitezen.\nAstelehena (lun): astelehena\nAsteartea (asteartea): martes\nAsteazkena (miércoles): asteazkena\nOsteguna (jue): osteguna\nOstirala (ostirala): ostirala\nLarunbata (sábado): sábado\nSunday (Sun): igandea\nAstelehena Zer Egun?\nAstelehena asteko lehen eguna da. Astelehen moduan, lehen letra maiuskulaz idazten da. Esaldi batean erabiltzen bada ere, lehenengo letra maiuskulaz idazten da beti. Bere laburdura Mon. Nola ahoskatu astelehena hitza Galderaren erantzuna "mandey" moduan irakurtzen dela da.\nAsteko egun bakoitzaren jatorriari buruzko iritzi desberdinak daude ingelesez. Batez ere astelehenean, larunbatean eta igandean, haien izenak zeruko gorputzetatik datozela uste da. Saturno, Ilargia eta Eguzkia hitzetatik eratorritako ustez, Ilargi hitza, Ilargiaren pareko turkiarra da astelehen hitzaren jatorria.\nAstelehenetik astelehenera arteko esaldi-adibideak\nAstelehenerako entregatu behar dituzu lanak.\nAstelehenerako entregatuko dituzu etxeko lanak.\nEtxeko lanak datorren astelehenean izango dira.\nEtxeko lanak datorren astelehenean entregatuko dira.\nAsteartea Zer Egun?\nAsteartea asteko bigarren eguna da. Astearteko formako lehen letra maiuskulaz idatzita dago. Esaldi batean erabiltzen bada ere, lehenengo letra maiuskulaz idazten da beti. Bere laburdura astea bezala adierazten da. Asteartea Nola ahoskatu hitza Galderaren erantzuna "tyuzdey" moduan irakurtzea da.\nAsteartearen hitzaren jatorria Tyr, Jainko mitologiko mitologikotik datorrela uste da.\nAsteartea - Asteartearen inguruko esaldiak\nZer egun da gaur? - Gaur osteguna da.\nZer egun da gaur? - Gaur asteartea da.\nAstegunak hauek dira: astelehena, asteartea, asteazkena, osteguna eta ostirala.\nAstegunetan: astelehena, asteartea, asteazkena, osteguna eta ostirala.\nTurkiako Batzar Nazional Handia asteartean bilduko da.\nAsteazkena Zer Eguna?\nAsteazkena, asteazkena asteko hirugarren eguna da. Asteazken moduan, lehen letra maiuskulaz idazten da. Esaldi batean erabiltzen bada ere, lehenengo letra maiuskulaz idazten da beti. Bere laburdura az. Asteazkena Nola ahoskatu hitza Galderaren erantzuna "vensdey" moduan irakurtzea da.\nAsteazkenean Wöden eguna sortu zen. Wöden edo Odin, jainko nordikoen erresumako agintari gisa ezagutzen da. Mitologiatik hartutako hitz hau denborarekin aldatu egin da asteazken bihurtzeko.\nAsteazkena - Asteazkenari buruzko esaldiak\nAsteazken arratsaldetan ez dute klaserik.\nAsteazken arratsaldetan ez dago klaserik.\nAsteazkeneko proba zaila izango da.\nAsteazkeneko azterketa zaila izango da.\nSaiakera bat asteazkenerako aurkeztu behar dugu.\nArtikulua asteazkenerako bidali behar dugu.\nOsteguna Zer Egun?\nOsteguna, osteguna asteko laugarren eguna da. Ostegun moduan lehen letra maiuskulaz idatzita dago. Esaldi batean erabiltzen bada ere, lehenengo letra maiuskulaz idazten da beti. Bere laburdura Osteguna da. Osteguna Nola ahoskatu hitza Galderaren erantzuna "törzdey" moduan irakurtzea da.\nOstegun hitzaren jatorria Thor, boterearen eta babesaren jainkoa da, eskandinaviar mitologian ere badago. Thor eguna izenarekin ezagutzen den eguna osteguna bezala abesten hasi zen denborarekin.\nOsteguna - Ostegunari buruzko esaldiak\nNire ama gaixorik dago joan den ostegunetik.\nOstirala Zer Egun?\nOstirala asteko bosgarren eguna da. Ostiral moduan, lehen letra maiuskulaz idazten da. Esaldi batean erabiltzen bada ere, lehenengo letra maiuskulaz idazten da beti. Bere laburdura ostiral gisa adierazten da. Ostirala Nola ahoskatu hitza Galderaren erantzuna "firaydey" moduan irakurtzea da.\nOstirala Frigg jainkosaren edo Freya, noren mitologian Odinen emaztea izan zen. Freya eguna bezala esandako hitza ostiral bihurtu da denborarekin.\nOstirala - Ostiralari buruzko esaldiak\nDatorren ostiralean berriro medikuarekin ikusiko dut.\nDatorren ostiralean berriro medikuarekin elkartuko naiz.\nNire urtebetetzea aurten ostiralean da.\nAurten nire urtebetetzea ostiralean da.\nLarunbata Zer Eguna?\nLarunbata, larunbata asteko seigarren eguna da. Asteburua da. Larunbata moduan lehen letra maiuskulaz idatzita dago. Esaldi batean erabiltzen bada ere, lehenengo letra maiuskulaz idazten da beti. Bere laburdura Saldu gisa adierazten da. Larunbata Nola ahoskatu hitza Galderaren erantzuna "linean" moduan irakurtzea da.\nLarunbatak planeta hitzaren jatorritik du izena. Saturnoren eguna dela uste da. Denborarekin aldatu egin zen eta larunbat bihurtu zen.\nLarunbata - larunbata buruzko esaldiak\nZer moduz datorren larunbatean?\nGaur larunbata da eta bihar igandea.\nIgandea Zer Egun?\nIgandea asteko zazpigarren eguna da. Asteburua da. Igande moduan, lehen letra maiuskulaz idazten da. Esaldi batean erabiltzen bada ere, lehenengo letra maiuskulaz idazten da beti. Bere laburdura Sun bezala adierazten da. Igandea Nola ahoskatu hitza Galderaren erantzuna "sandey" moduan irakurtzen dela da.\nIgandeak eguzkia hitzaren jatorritik du izena. Eguzkiaren Egunak Eguzkiaren Eguna esan nahi du. Denborarekin, sinplifikatu egin zen eta igandea bihurtu zen.\nIgandea - Igandeari buruzko esaldiak\nDatorren igandean piknik batera joango gara.\nDatorren igandean ezkonduko gara.\nIngeleseko egunak praktikatzeko galderak\n1. Atzo asteazkena bada, zein egun da gaur?\na) Igandea b) Asteartea c) Astelehena d) Osteguna\n2. Atzo igandea bazen, zein egun da bihar?\na) Astelehena b) Asteartea c) Osteguna d) Larunbata\n3. Gaur ostirala bada, zein egun zen atzo?\na) Osteguna b) Asteazkena c) Asteartea d) Larunbata\n4. Bihar asteazkena bada, zein egun izan da gaur?\na) Igandea b) Osteguna c) Astelehena d) Asteartea\n5. ... .. igandearen biharamuna da eta normalean lan astearen hasiera adierazten du.\na) Asteartea b) Larunbata c) Astelehena d) Larunbata\nBeste zenbait galdera lagin:\nZein da asteko 3. eguna?\nZein dira asteburuko egunak?\nLarunbata eta igandea.\nZer dira astegunak?\nAstelehena, asteartea, asteazkena, osteguna, ostirala.\nAstelehena asteartea asteazkena osteguna ostirala.\nZein da eskolara joateko lehen eguna?\nZein da lehen eskola eguna?\nZer egun da jai eguna?\nZer da oporrak?\nZenbat egun daude urtean?\nIngelesez egunetarako esaldiak\nGaur da asteko lehen eguna: Today is the first day of the week.\nAstelehena asteko lehen eguna da. : Astelehena asteko lehen eguna da.\nAsteartea asteko bigarren eguna da. : Asteartea asteko bigarren eguna da.\nNire ama ostiralean etorriko da. : Nire ama ostiralean etorriko da.\nDatorren astelehenean eskolara itzuliko naiz oraindik gaixo nagoelako: datorren astelehenean eskolara itzuliko naiz oraindik gaixorik nagoelako.\nOstiralean poltsa berria erosiko dut: Ostiralean, poltsa berria erosiko dut.\nAstean zazpi egun daude: Astean zazpi egun daude.\n52 aste daude urtean: 52 aste daude urtean.\nIgandeak eguzkiaren izena du: igandeak Eguzkiaren izena du.\nAsteko zein egun duzu gogokoena? : Asteko zein egun duzu gustukoen?\n-Astelehenean nekez egongo dira.\nNekez egongo dira astelehenean bertan.\n-Beraz, esaidazu aurreko astelehenean zineman gertatutakoa.\nEsan iezaguzu zehatzago zer gertatu zen joan den astelehenean zineman.\n-Astelehenean nirekin hitzordu batetara joatea gustatuko litzaizuke?\nAstelehenean nirekin hitzordu batetara joatea gustatuko litzaizuke?\n-Badakizu jai egunik, zein ospatu zen astelehenean?\nEzagutzen al duzu astelehenean ospatutako jai / oporrik?\n-Ikastetxea itxita egon zen joan den astelehenean, oporrak zirelako.\nEskola itxita egon zen joan den astelehenean, oporrak / oporrak ziren eta.\nAsteko egunak ezagutzen dituzunean, hiztegi egokia beharko duzu esaldi batean sartu ahal izateko. Esamolde horiek erraz erabil ditzakezu esaldiaren egituraren arabera. Esaldiak ingelesez egitea askoz ere errazagoa da oinarrizko esaldiak ezagutzen dituzunean. Eredu horiek buruz ikasteko, berriro ere, Ingelesa ikasteko metodoak Erabili eta indartu dezakezu eguneroko bizitzan maiz erabiliz.\nHona hemen asteko egunekin ingelesez erabil ditzakezun hitz eta esamolde batzuk;\nAtzo - Atzo\nGoiza - Goiza\nArratsaldea - Arratsaldea (12: 00-17: 00)\nArratsaldean - Arratsaldean (17:00 eta 21:00 artean)\nGaua - Gaua\nAtseden eguna - Asteburua (Asteburuan ordez erabil daiteke)\nGaur larunbata da.\nIngeleseko egunetarako gaiari buruzko iradokizunak\nBereziki eguneko gaia ingelesez azaltzeko orduan abestiak eta ipuinak erabil daitezke. Lehen Hezkuntzako ikasleentzat oso egokiak diren abesti mota hauek iraunkorragoak dira arretaz eta hainbat aldiz entzuten direnean. Abestiekin laguntzen saiatzen diren haurrek errazago ikas dezakete egunetako irakurketen eta baliokideen berri.\nArlo guztietan bezala, oso garrantzitsua da ingelesaren ikaskuntzan praktikatzea. Egun batzuk ingeles egunak landuz, esaldietan erabiliz, ingeles egunen inguruko abestiak entzutean edo liburu batzuk irakurtzean, horri buruzko praktika nahikoa lortzen duzu. Eguneroko bizitzan batez ere, ingeles egunen gaia ondo sendotuko duzu zure esaldietan maiz erabiliz.\nAsteko egunen inguruko letrak ingelesez:\nEsadazu, zein dira asteko egunak?\nAstelehena, asteartea, asteazkena, osteguna, ostirala, larunbata, igandea ere badituzu\nBeste abesti bat;\nOrain, errepikatu ama oiloaren ondoren, hona hemen\nZein egun den eguna galdetzeko erabiltzen den esaldia ingelesez;\nInformazio garrantzitsua *\nIgandeetan beti ibiltzen naiz. (Igandeetan beti ibiltzen naiz paseatzera.)\nEsaldian ikusten den bezala, igandeak hitzak -s atzizkia hartu zuen. Perpausean egunak atzizkirik gabe erabiltzen dira beti. Baina egun horretarako zerbait berezia esango baduzu soilik bitxi pare bat ekarri beharko zenuke. Adibidez, goiko esaldian, igandeak hitzak -s atzizkia hartzen du igandeetan bakarrik ibiltzen delako.\nEgunak adierazterakoan, hasieran hamar edo in-ko preposizioak erabiltzen dira. Zenbait preposizio asteko egunak zehazterakoan ere nahasten da. Denboraren preposizioak erabiltzea asteko eguna esaldian nola erabiltzen duzun eta esaldiaren esanahiaren arabera alda daiteke. "In" preposizioa orokorrean astearen kontzeptuaz hitz egiteko erabiltzen da eta "on" asteko egun jakin bat zehazki aipatzen denean.\nAstelehenean, igandean, asteartean.\nNola sailkatzen dira asteko egunak?\nAstean zazpi egun bi kategoriatan banatzen dira. Bi egun daude ingelesez astegunetan eta asteburuetan. Astegunak ingelesez esan nahi du "Aste Egunak”Adierazpena erabiltzen da.\nAsteburua - Asteburua\nAmak asteburuan ogia eta gailetak egiten ditu.\nSatok arku tiroa praktikatzen du asteburuetan.\nSato jaunak arku tiro lana egiten du asteburuetan.\nZer nolako gauzak egiten dituzu asteburuetan?\nIngeleseko egunetan hitzaldietarako testua\nIngeleseko hitzaldiak egun konplexuak izan daitezke, batez ere oinarrizko hezkuntzako ikasleentzat. Hori azaltzeko, testu hori aztertzeko eredu jakin bateko testua geroago ikasteko metodo iraunkorragoa bihurtzen da. Horretarako, irakasleak lehenengo testua irakurtzen dio klaseari eta gero testuko hitz bakoitza banan-banan irakasten du.\nAstean 7 egun daude. Egun hauek dira: astelehena, asteartea, asteazkena, osteguna, ostirala, larunbata eta igandea. Astegunetan: astelehena, asteartea, asteazkena, osteguna, ostirala. Asteburuko egunak: larunbata eta igandea. Urtean 365 egun daude. Hilean 28, 30 edo 31 egun daude.\nAsteko egunak zehatz-mehatz ezagutzeak modu askotan onura ekartzen digu. Egunak eguneroko bizitzako arlo guztietan erabiltzen ditugu beti, hala nola egutegia, hitzordua, negozio bilera. Oso garrantzitsua da egunak esaldietan erabiltzea. Egingo duzun azterketa batean edo beste hainbat egoeratan, baliteke egunen arazoa izatea. Horregatik Asteko egunak ingelesez Gaia arretaz aztertu beharko zenuke.\nIngelesa idatzita dagoen moduan irakurri ezin den hizkuntza denez, ikasten hasten zarenean hitzen ahoskera entzun beharko zenuke. Zenbait aldiz saiatu beharko zenuke hiztegia entzun eta berehala hitza ozen errepikatuz. Ikasi berri dituzun hitzak errepikatzeak soinuak erabat eta argi atera arte oso ikasketa iraunkorra emango du. Hitz baten ortografia soilik ikastea ez da nahikoa ingelesez. Bere ahoskera ikasi eta komunikazioetan maiz erabili beharko zenuke. Hitz berriak azkar gorde ditzakezu zure memorian, batez ere ingelesezko abestiak entzunez.\nKontuan izan behar da ingelesezko denbora unitateak erabiltzean egunak, hilabeteak eta batzuetan urtaroak ere batera erabiltzen direla. Orokorrean, haien erabilerari ordena arau jakin bat aplikatzen zaio. Perpausean lehenengo eguna eta gero hilabetea moduan idatzita dago. Denboraren preposizioen bidez elkarren artean lotzen diren hilabeteko eta eguneko ereduak berriro eguneroko bizitzan maiz agertuko diren ingelesaren ikasgaia dira.\nIkasitako hiztegia berriro berreskuratzeak adibide berriak ematen dizkizu eta, beraz, hitz horiek indartzen ditu buruan. Bestalde, hitz eta esamolde berriak ikastea funtsezkoa da zure hiztegia eraikitzeko, batez ere ingelesa bezalako hitz asko dituen hizkuntza batean. Ingeles egunetako gaia oso erraz landu eta etengabe erabil dezakezun gaia da. Bat-batean ingelesa ikasten hasten bazara dena eta irakasgai guztiak magikoki ikasteko asmoz, ziurrenik denbora gehiegi nahastu eta ikasketa lan honetatik at geratuko zara.\nBaduzu sarean ingelesez argitaratzen duten lagunik edo ezagunik? Ez itzazu galdu zure albiste jarioan. Eskaneatu partekatzen dituzten elementuak eta ez ahaztu egunero pertsona bat edo bi aurkitzea. Albisteak edo aldizkariko artikuluak, bideoak, diskurtsoak, blogeko argitalpenak, abestiak edo beste edozein gauza izan daitezke: ingelesez badago eta gaiak interesatzen bazaizu, lagungarri izango da. Ez ahaztu pausoz pauso jarraitzea, galdetzen eta ikertzen.\nIngeles egunak hitzaldiaren amaierako oharrak\nHizkuntza berri bat ikasten ari zaren edozein gairekin gertatzen den moduan, errepikapena eta ahoskera zuzena funtsezkoak dira hitz berriak zure memorian egon daitezen. Hori dela eta, behean zurekin partekatzen duzu Ingeles egunen inguruko galderak landu ve Ingeles egunetan esaldiak esaldiak Atala irakur dezakezu. Hemengo esaldiak paper batean idatzita erantzun ditzakezu.\nIngelesa ikastea erabakitzen duzunean, ikasi behar duzun gai garrantzitsuenetako bat English days da. Atal hau ondo ikasteak zure eguneroko bizitzan maiz erabiliko dituzun terminoak ikastea esan nahi du. Artikulu honetan Days nola ingelesez idatzi, nola ahoskatzen da days ingelesez Horrelako gaietan jarri genuen arreta.\nAsteko egunak ingelesez ikastea oso garrantzitsua da hizkuntza ikasten duten guztientzat. Asteko egunak esaten jakitea, hitzordua erreserbatu eta hotela erreserbatu arte, eguneroko elkarrizketaren funtsezko osagaia da. Zorionez, asteko egunak ingelesez ikastea erraza da eta horiek gogoratzen laguntzeko iradokizunak ditugu.\nEgunak eta hilabeteak erabili ohi dituzu hitzordua hartzerakoan edo bilera antolatzerakoan, batez ere negozio ingelesean espezializatu nahi baduzu. Hori dela eta, gai hau ondo ikasi eta ondo hitz egiten saiatu beharko zenuke. Ingelesa eguneroko bizitzan txertatzeko metodoa ere erabil dezakezu, hori baita ingelesa ikasteko metodo oinarrizkoenetakoa.


Guggenheim Urdaibai, Dubai | Boligrafo gorria\nHasiera » Artea » Guggenheim Urdaibai, Dubai\nHerritar plataforma bat sortzean, gauzarik zailenetakoa izena asmatzea da. Argi geratu behar da defendatu nahi den kausa; baina, era berean, jendea erakarri. Eta gaur egun, erakargarria esatean, arina esaten da; modernitatearen karga kontzeptual astunak gainetik kentzen dituena; kosmopolita; konpromisoa baino, atxikimendu librea bilatzen duena. Eta piruletak, piruleta asko; eta koloretako globoak, pegatinak. Horiek denak buruan izango zituzten Urdaibain Guggenheim museoa egitearen alde sortu den plataformakoek.\n“Guggenheim Urdaibai, Gu Bai” izenarekin bataiatu dute. Logotipoa ere, aukerakoa: natura salbaiaren argazki idiliko bat, estetika minimalez beztiturik.\nBaina gehiegi garbitzeagatik laburtuta geratu den kamisetan 200 kiloko gizasemea sartzean bezala, “Gu Bai” estu batean Guggenheim osoa sartzeak itxura txarra ematen dio proiektuari. Gilborra eta gantza ateratzen da alde guztietatik. Eta batzuk eskertuko genuke mutil gizena, museoa alegia, arropa zabalagoz janztea, informazio gehiagoz, esan nahi da. Ideia bat edukitzea proiektuaren nondik norakoez.\nHori egiten ez bada, plataformak esku-eskura dauka beste izen bat, oso kosmopolita, mundukoa, modernoa eta Guggenheimak bultzatzen duen eredu urbanistikoarekin lotura handiagoa duena, beharbada. Hona nire proposamena: “Guggenheim Urdaibai, Dubai”.\nHartu eta erabili libre. Doan aterako zaizue, museoa ez bezala.


Mundu osoko FoodTech Startupak Bilbon\nFood 4 Futurek Foodtech Startup Forumaren bigarren edizioa antolatuko du, nazioarteko 200 startup baino gehiago bilduko dituena 4.000 metro karratuko espazio esklusibo batean\nHiru egunetarako programa espezifiko batekin, startup parte-hartzaileek beren berrikuntzak eta irtenbideak aurkeztu ahal izango dizkiete inbertitzaileei eta corporate ventures-ei, eta B2B bilera-agenda batean parte hartu ahal izango dute, hainbat inbertsio-funtsekin.\nBilbo, 2022ko otsailaren 10a – Food 4 Future – Expo Foodtech ekitaldiaren bigarren edizioak 4.000 metro karratu baino gehiagoko espazio esklusiboa izango du, gaur egun nazioartean garatzen ari diren startup foodtech ekosistema osoa hartzeko. Maiatzaren 17tik 19ra bitartean, Bilboko BECen, Herbeheretatik, Israeldik, Singapurretik, AEBtatik, Frantziatik, Espainiatik edo Erresuma Batutik etorritako ehunka startupek parte hartuko dute FoodTech Startup Forumean, besteak beste, bertan, elikagaien industriarako garrantzitsuenak diren foodtech proiektu eta soluzioak bilduko dira.\nFoodtech Startup Forum mundu mailako foodtech sektoreko hitzordu handiena da, elikagaien industriaren balio-katearen inguruko berrikuntza-ekosistemak garatzeko topaketa bat, non foodtech start-up, inbertsio-funts, corporate venture, elikagaien industria eta nazioarteko kluster teknologikoen arteko harremanetarako aukera ugari eskaintzen diren. Ekintzailetza eta teknologietan oinarritutako berrikuntza-proiektu disruptiboenak (IoT, Adimen Artifiziala, Data Analytics) edo bioteknologiaren bidez garatutako osagai eta elikagai berriak bultzatzeko benetako ezagutza-plataforma. Ekitaldian nazioarteko inbertsio-funtsek parte hartuko dute, balizko bazkide inbertitzaileen eta startupen arteko B2B bilera-programa espezifiko batekin, baina baita gobernu-agentziekin, klusterrekin eta elkarteekin, unibertsitateekin eta teknologia- eta berrikuntza-zentroekin, inkubagailuekin eta azeleratzaileekin ere, ideiak partekatu eta sinergiak ezarri ahal izateko.\nGainera, FoodTech Startup Forum-en beste helburuetako bat Bilbo eta Euskadi FoodTech eskualde gisa duten posizioa handitzea da. Ekosistema horrek Eusko Jaurlaritzaren babesa du, eta elikagaien industriak gaur egun eta etorkizunean izango dituen erronkei erantzun berritzaileak emateko lerrokatuta dago.\n“Food 4 Future elikagaien industriaren balio-katerako automatizazio, robotika, packaging eta era guztietako soluzioen ekitaldi teknologikoa da, baina, era berean, foodtech lidergoa lortu dugu ekintzailetzarekin, startupekin eta inbertsio-funtsekin, kongresuaren funtsezko zati bat sentiaraziz, eta horretarako edukiak, joerak eta proiektu espezifikoak egongo dira. Hazten ari diren enpresak dira ikuspuntu berriak eman diezazkiguketenak eta ekoizpen-eredua negozio-eredu berriekin aldatzea bultza dezaketenak, elikagaien industria berrasmatzeko», dio Sergio Fabregat Food 4 Future – Expo FoodTech-eko zuzendariak.\nF4F2022: elikagaien ekintzailetza eta berrikuntza bultzatuz\nFoodTech Startup Forum-en agendak FoodTech eremuarekin lotutako berrikuntza-proiektuak dituzten startup guztiei irekitako lehiaketa bat izango du. Deialdia 2022ko apirilaren 14ra arte egongo da zabalik webgunean. Mundu osoko 2.000 startup baino gehiago jasotzea espero da, eta horietatik 200 aditu-batzorde batek aukeratuko ditu FoodTech Startup Forum 2022 honetan parte hartzeko.\nAukeratutakoek Inbertsio Foroetan parte hartuko dute, B2B topaketetan eta erakustoki batekin erakusketa gunean, eta FoodTech World Map delakoaren parte izango dira, FoodTech startupen munduko lehen atlasa. Aukera bat, ez bakarrik finantzaketa aurkitzeko, baizik eta merkatu berrietan hazteko eta garatzeko banatzaile eta fabrikatzaile globalen eskutik.\nFood 4 Future-ren lehen edizioak startup eta berrikuntza-proiektu ugari izan zituen, besteak beste, Alacarte eta bere gailu automatizatua, alkohol-edukia eta kaloriak murrizten dituena, edozein ardo- edo likore-botilarena, jatorrizko esentzia gordez; Insekt Label Biotech eta landare-proteika alternatiba, kilkerrak eta eskaraba-larbak oinarri hartuta garatua, edo BioTech Foods, Animalien zeluletan oinarritutako haragiaren ekoizpenean espezializatutako enpresa.


Bizkaia:talent-ek 8 Talentia lankidetza-hitzarmen sinatu ditu modaren, ikus-entzunezkoen eta produktuen diseinuaren sektore sortzaileko enpresekin | Bizkaia Talent\nBizkaia:talent-ek 8 Talentia lankidetza-hitzarmen sinatu ditu modaren, ikus-entzunezkoen eta produktuen diseinuaren sektore sortzaileko enpresekin\nbizkaia:talent-ek ondo baino hobeto prestatutako profesionalak erakartzeko, berton geratzeko eta inplikatzeko baldintzak eta prozesuak sustatzeadu xede, Bizkaiko erakundeetako berrikuntzaren eta jakintza aurreratuaren arloek aurrera egin dezaten. Xede horren barruan, zenbait ekintza eta zerbitzu garatzen ditu, eta, euren artean, 2009-2010anTalentia Programa jarri zuen abian karrerako (graduko) azken mailako ikasleentzat, betiere espediente akademiko onena badute eta unibertsitate parte-hartzaile bakoitzeko agintari eskudunek zehaztutako eta ebaluatutako gaitasunak badituzte. Horren bidez, behar besteko orientazioa ematen zaie, behar bezala laneratzeko, euren lanbidean garatzeko eta inguruko errealitate zientifiko, teknologiko eta enpresarialean inplikatzen laguntzeko.\nIndustria sortzaileek gero eta zeresan handiagoa dute jakintzan oinarritutako industriondoko ekonomietan, Europako zenbait herrialdetan BPGd-ren %10 dira gaur egun eta Europako ekonomia osoa baino askoz erritmo handiagoan hazten dira.\nHori guztia dela eta, bizkaia:talent-ek sektore sortzaileari eta Talentia Programa amaitu duten gazte profesionalei laguntzen die Talentia Lankidetza Hitzarmenen bidez. Horrela, bada, jakintzan, berrikuntzan nahiz sormenean oinarritutako ekonomia sustatu ahal izango da, enpresa horiek kalitateko eta garapen-ahalmen handiko lanpostu berriak sortzen dituzte-eta.\nLankidetzok, ordea, modaren, produktuen diseinuaren, ikus-entzunezko berrien eta bideojokoen sektoreetako jarduerak garatzen dituzten enpresentzat baino ez dira.\nHorretarako, bizkaia:talent-ek lankidetza hitzarmenak sinatu ditu GAIArekin, bideojokoen sektorean, EIKENekin, ikus-entzunezkoen arloan, EIDErekin, diseinuaren sektorean, eta Bizkaiko Moda Bizkaiarekin (BMB), modaren arloan. Horrela, bada, Talentia Programan parte hartu duten gazteei lagunduko diete laneratzen, Bizkaiko erakundeetan garatutako prestakuntzaren bidez.\nTalentia Programan parte hartu duten gazteak Bizkaiko erakundeetan laneratzea edo prestakuntza praktikoa eskaintzea da bekaren helburua. Zuzkidura ekonomikoa hileko 950 euro gordinerainokoa izango da hiru eta sei hilabete arteko prestakuntza praktikoa egiteagatik, eta lanaldia eguneko zortzi ordukoa eta asteko berrogei ordukoa izango da gehienez ere.\nHonako hauexek dira Talentia gazteentzako Talentia Lankidetza Hitzarmenetako erakunde onuradunak: Campusdeportivovirtual, New Media Euskadi, SIGNO DIGITAL, Eiken – EUSKADIKO IKUS-ENTZUNEZKOEN KLUSTERRA, VENTURMODA, BROTEX DESIGN, De Miguel Taldea eta Klap Industrial Ideas.\nKontaktatu hemen informazio gehiago nahi izanez gero: talentiahitzarmenak@bizkaiatalent.org


Bizikleta-bide honek 4 kilometrotik gorako luzera dauka, eta Barakaldoko Errekaortu auzotik Mezpelerreka auzora irristen da edertasun handiko kokaleku naturaletan zehar.\nBidegorria Gorostitzako kiroldegiaren inguruan hasten da, Bengolea auzorako sarbide-errepidearen aurrean, Tellaetxe parkerako sarrera den tunelpean, hain zuzen ere. Parkea jendez beteta dago asteburuetan zein udan, eta iturriak, parrillak, mahaiak nahiz eserlekuak dituen atsedenlekua dago bertan.\nTellaetxe parketik, bizikleta-bideko trazatua kiroldegiaren atzetik doa. Gero, Castaños ibaiaren ibilguaren paretik joango da lehendabizi; eta, ondoren, Gorostitzako urtegiaren albotik, harik eta Mezpelerreka auzoko San Roke elizara iritsi arte. Landa-ingurune hori udalerriko atsedenleku eta aisialdi-gune nagusia da. Besteak beste, honako hauxe dago bertan: bolatokiaren alboko atsedenleku txikia, zenbait taberna eta jatetxe nahiz Barakaldoko Historia eta Ingurumen Interpretaziorako Zentroa (CIHMA).\nAutobusa: Bizkaibuseko zenbait linea: A3139 (Barakaldo-Mezpelerreka), Gorostitzako kiroldegiaren alboko geltokian.\nErrekaorturaino: A3136. Bilbo-Gurutzeta-Barakaldo (Errekaortutik), A3144. Bilbo-Gurutzeta-Barakaldo (Ugartetik), A3336. Bilbo-Muskiz (Urtuellatik) eta A3337. Bilbo-Muskiz (N-634 errepidetik). Errekaortu 17ko geltokitik, Ametzaga kaletik jarraituko dugu Tellaetxe parkeko sarreraraino.\nMetroa: Antsioko geltokitik, BEC inguratu beharko dugu Errekaortu auzoraino. Elizara iritsi baino lehen, ezkerretara egingo dugu, eta N-634 errepidepetik jarraituko dugu bertan atondutako pasabidean zehar. Artez-artez, Ametzaga kaletik jarraituko dugu. Gorostitzako kiroldegira iritsi baino lehentxeago, ezkerretarantz joko dugu Tellaetxe parkean zehar.\nBilbotik, N-634 errepidea hartuko dugu Barakaldorantz, eta Errekaortu auzoraino eramango gaitu San Inazio kalean. Auzoko elizaren alboan dagoen biribilgunean, bigarren irteera hartuko dugu Mezpelerrekarantz. Aparkalekua dago Gorostitzako kiroldegiaren alboan.\nPR-BI 210, uraren bidea (249,82 KB)\nBarakaldoko urtegiak (629,35 KB)\nTellaetxe-El Regato. Track gpx formatuan (1,33 KB)\nTellaetxe-El Regato. Track kmz formatuan (2,09 KB)\nBizkaiko bizikleta-bideen sarea\nBarakaldoko Historia eta Ingurumen Interpretaziorako Zentroa\nBarakaldoko sare berdea


Posets mendira, Aloña Mendirekin - Oñati - Goiena.eus\nPosets mendira, Aloña Mendirekin\nOihana Elortza 2015-08-27 11:22\nPosets mendia (www.pirineosbtt.com)\nPirinioetara irteera antolatu du Aloña Mendiko mendi sailak irailaren 12ko astebururako. Posets (3.375m.) mendia igoko dute. Irailaren 1etik 8ra eman behar da izena. Federatuta egotea beharrezkoa da.\nPosets mendirako igoera, Angel Orús aterpetxetik egingo dute. Irailaren 12an, zapatua, EristetikAngel Orús aterpetxera joango dira, 1.000 metroko desnibela irabaziz. Domekan, 1.200 metrokoa izango dute.\nAloña Mendiko mendi sailak jakinarazi duen moduan, goi mendiko ibilbidea da. Ez du zailtasun berezirik, teknikoki nahiko erraza da baina alturak eta inguruak zaildu egiten dute ibilbidea; fisikoki ondo gertatuta joan behar da.\nIzena emateko epea irailaren 1etik 8ra egongo da zabalik. Bazkideek 60 euro ordaindu behar dute eta bazkide ez direnak, 70 euro; langabetuak, 50 euro. FEDME txartela ez daukanak 10 euro gehiago ordaindu beharko du aterpetxean. Federatuta egotea derrigorrezkoa da.\nGehienez 20 lagun izango dira taldean. Irteera irailaren 12an izango da, 06:00etan, postetxe parean.


Isidro Ferrer objektuekin jolasten da mezu berriak sortzeko Sormenak linean\nIsidro Ferrer objektuekin jolastu lortzen dituzten mezu bisual berriak sortzeko ideia berriak irudikatu eta era guztietako kontzeptuak. Ren sorrera objektuak Frankenstein objektuen arteko loturaren bidez lortzen diren obraren indargune nagusia da lan paregabeak gerora bere diseinu proiektuetan erabiltzen duena.\nMaterialak, objektuak eta gai ukitzeko gai izan eraikuntzaren bidez funtsezkoa da bere lanean, identifikatzen duten ezaugarri nagusietako bat izanik diseinatzaile bakarra mundu digitala pixka bat alde batera utzita. Bikain batekin grina pertsonala Isidrok mundu magikoa erakusten digu poesia bisuala non objektuen iruzurrak modu leun eta delikatuan biltzen ditugun.\nObjektuek asko daukate kontatzeko, baina oso gutxi dira zer diren bakarrik begiratzen badiegu: «objektu sinpleak», beste zerbait bezala begiratu behar diegu, komunikazio bide gisa begiratu. emozioak sortu mota guztietakoak.\nElkarrekin dagoena bereiztea eta bereizitakoa biltzea gustatzen zait\nAldatutako objektuak erabiltzea transmititzen duen zerbait berria sortzeko beste mezu bat baina hasieran izan zenaren esentziarekin, esan mezu batetik forma poetikoa objektua behartu gabe baina beste zerbait, zerbait berezia izatera bultzatuz.\nTxiki bat ikus dezakegu elkarrizketa artista honi buruz.\nEn kartelak goiko irudian ikus dezakegu nola zenbait aldaketa artista grafiko honek lortzen du mezu berriak sortu jolasaren bidez. Bere lana Antzekotasun beste errealitate batzuekin, hori sortzeko beste errealitate batetik lotura non hautemateko dugun gaitasunaren bidez ulertu eta buruan birsortzea lortzen dugun.\nIkusizko mezuan erabiltzen du txaradarekin jolasten, engainua, sedukzioa eta bere indar bisualarengatik erakartzen gaituen errealitate alternatiboa erakustea lortzen duen irrealitatearen eraikuntza. Goiko irudian pipa bat ikus dezakegu, errealitatea hausten duen eta modu berri eta erakargarrian zerbait berria erakusten digun pipa erretzearen ideia.\nObjektuen formarekin jolastu mezu nagusia zabaltzen duten bigarren mailako mezuak sortzeko, gehitu a Kontzeptu berria diskurtso grafikora. Beheko kartelaren kasuan, artistak tipografiaren forma nola erabili duen barraskilo kontzeptuaren errealitatea etxearen eta etxearen ideia gisa ikusteko erabiltzen dugu.\nEsku zikinekin lan egitea Diseinatzaile / artista honen ezaugarrietako bat izan liteke bere lanean eskuak zikintzen dituen bitartean, jolastu materialekin forma analogikoan eta gero mundu digitalean murgiltzen da bere lanaren azken ukitua lortzeko. Bere lana kontzeptua eta ideia ona.\nBeti bere eguneroko orrialdeetan egindako bidaian trazatutako marrazkitik hasi eta Espainiako Estatuak irudi arloan duen irudi ofizialera arte, Isidro Ferrerrentzat ez da ezer arrotza.\nIlustratzailea eta diseinatzailea irensten, errealitatearekin jarduten du Machado Juan de Mairenak imajinatzen zituen bertsoak egiteko makinaren antzera: alde batetik mundua sartzen da, bestetik poesia ateratzen da. Planetako urdail handietako bat dagoela pentsa dezakezu.\nSari aipagarrienen artean, a Sari nazionala ilustrazio onenetara, une horretatik jaso zuen Ferrerren lanak kalitate maila altuagoa une horretatik aurrera bere lana luparekin ikusiko zuen munduak.\nKultura Ministerioaren saria editatu den liburu onenari (1993)\nHezkuntza eta Kultura Ministerioaren haur eta gazte ilustrazio onenen Sari Nazionala (2006)\nKataluniako Ilustratzaileen Elkarte Profesionalaren Ilustrazioaren Junceda Iberia Saria, APIC (2006)\nDaniel Gil edizioaren saria (2003)\nThe gehien erabiltzen diren materialak Bere lanean zura dela esan genezake, bere modelatzea ahalbidetzen duen material noble bat errealitate berriak sortuKasu honetan, egurraren bidez, Ferrerrek munduko pertsonaia imajinarioak nola sortu dituen ikus dezakegu.\nSutsuak bagara diseinua eta sormenaren mundua Ezin diogu a erakusten digun mundu grafikoan profesional handi honen lana jarraitzeari utzi oso errealitate irreale sotila eta poetikoa.\nArtikuluaren bide osoa: Sormena linean » General » Artistak » Isidro Ferrer objektuekin jolasten da mezu berriak sortzeko


2019-05-22 miércoles, V semana de pascua<?</div>\nKandelen bedeinkapenaz, aratuste aldiaren hasiera\ncreated by Etniker Euskalerriaren etnografia-oharrak |\n2019.02.02 | Komunikazinoa\nGaur, Kandelario egunez, aratuste aldia hasten da, astearte-inauteriz Garizuma aldiaren hasieragaz amaituko dana. Makina bat etxetan, asaben ohiturari eutsiz, ogi edo kremazko tostadak prestatzen dabez. Etniker Euskalerria taldeek batu eta Labayru Fundazinoaren atarian agertzen diran oharretan jasoten da egun honeei lotutako hainbat ohitura eta ohikune.\nGaur, Kandelario egunean, Jesukristo gure Jaunaren Aurkezpena tenpluan eta Andra Mariaren Garbikundea ospatzen doguz. Argien ohituraren jatorria, Simeon agurearen hitzetan datza; honek, Jesus tenpluan aurkeztu ebenean, autortza hau egin eban umea ikustean: hauxe da “herrietan argi egingo dauan Argia”.\nGure ohituretan, Etniker taldeen etnografia-oharretan jasoten danaren arabera, “erditu eta berrogei egunera, emakumeak tenplura joan behar eban garbitzera. Ama, umea eroian emagina edo senideren bat edo auzokoren bat lagun ebala, eleizara joaten zan abadeak emoten eban ‘post partum’ bedeinkapena jasotera. Ohikune labur eta bakuna zan, familiartean egiten zana eta euskeraz “eleizan sartzea” esaten jakon. Ohikunea amaitzeaz batera, amak kandela emoten eutsan abadeari eskaintza lez. Ohitura honen gain behera etorri zan eta, azkenean, hirurogeiko hamarkadan egiteari itzi jakon.\nGaurko egunez bedeinkatutako kandelak etxean gordeten ziran eta, gero, denporalea zanean bizten ziran, edo hilzorian egoan personaren logelan jarten ziran bere agonian laguntzeko, senitartekoren bat bidaian zenean bizten ziran, e.a…\nBihar, San Blas\nBihar, gotzaina buru izango da goizeko hamaiketan Abadiñon ospatuko dan Eukaristian. Ohitura danez, Abadiñoko San Trokaz Martiria parrokian zein Bilboko San NIkolas eleizan hariak bedeinkatuko dira egun osoan zehar.\nDatorren astelehenez, Agata Donearen egunaren bezperan, ikastetxeetako umeak eta hainbat abesbatza kalez kale ibiliko da Agata Donearen omenez. Hirurogeta zortzi urte bete dituan Arratiako abesbatzak Bizkaiko hainbat herritan abestuko dau. Batu daian dirua Caritasen esku itziko da.\nArgazkia: Gontzal Fernández


Ortuzar: “EAJ-k Konstituzioaren erreforma babestuko du soilik euskal nazioaren errealitatea aitortzen badu eta euskal herria subjektu politiko jotzen badu” | Arabatik\n« Democracia foral: las primarias vascas\nAlderdi Popularrak, Nazio Segurtasun Legearen bidez, Estatutuaren kontra burutu nahi duen kolpea salatu du Estebanek »\nOrtuzar: “EAJ-k Konstituzioaren erreforma babestuko du soilik euskal nazioaren errealitatea aitortzen badu eta euskal herria subjektu politiko jotzen badu”\n9 julio 2015 por hanskarlperez\nEAJ-PNV-ren EBB-ren presidenteak adierazi du bere alderdia prest egon daitekeela PSOE alderdiak planteatzen duen Konstituzioaren aldaketari ekiteko, baina zentzu horretan iragarri du sozialistek oraindik ez dutela azaldu “federalismo asimetrikoa” deritzoten proposamena zertan oinarritzen den.\nEuzkadi Buru Batzarraren presidente Andoni Ortuzarrek esan du bera prest egon daitekeela EAJ-PNV-k parte har dezan egunotan Espainiako Alderdi Sozialista Konstituzioa aldarazteko horren gogotsu aldarrikatzen ari den prozesuan. Dena dela, zentzu berean esan du jeltzaleek oso baldintza argiak ezarriko dituztela, eta horietako lehena izango da euskal nazioaren errealitatea eta euskal herria subjektu politiko gisa aitortzea. Ortuzar gaur arratsaldean izan da ‘Berrikuntza Politikoa’ izenburupean Donostiako Miramar Jauregian EHU-UPVk antolatu dituen Udako Ikastaroen markoan egin den ikastaroan. Topaketa horretan, jeltzaleen buruak “Autogobernuaz, Konstituzioaren Erreformaz, Erabakitzeko Eskubideaz eta Independentziaz” hitz egiteko parada izan du Hasier Arraizekin (Sortu), Idoia Mendiarekin (PSE-EE), Arantza Quirogarekin (Partido Popular) eta Roberto Uriarterekin (Podemos-Ahal Dugu).\nOrtuzarrek gogoratu du EAJ-k ez zuela 1978ko Espainiar Konstituzioa idazteko eta onartzeko prozesuan parte hartu “prozesuan sartzen utzi ez zigutelako: Konstituzio Batzordetik bota gintuzten eta planteatu genituen zuzenketak ere atzera bota zizkiguten”. Horrela ere, 37 urte beranduago bada ere, iragarri du EAJ prest dagoela konstituzioaren erreforma prozesuan parte hartzera, aldarazpen hori “azalekoa izatera” mugatzen ez bada. “Espainiar Estatuak gaur egun bizi duen krisi instituzionalari aurre egiteko bada, guk prozesu horretan parte hartuko dugu. Erreforma horrek Espainiar Estatuaren sistema instituzional eta demokratikoa eraberritzeko balio baldin badu, EAJ hor egongo da. Euskal nazioa, Catalunya eta Galiza errealitateei Espainiar Konstituzioak gaur egun ematen ez dien tokia emateko baldin bada, hor egongo gara. Konstituzioaren barruko akatsak eta bere interpretazio mugatzailea zuzentzeko bada, gure erantzuna baiezkoa izango da. Baina aldarazpena azalekoa eta guztiz kosmetikoa bada, argi dago gure erantzuna ezezkoa izango dela”.\nOrtuzarrek argitasun osoz aipatu nahi izan du Alderdi Sozialistak konstituzioa erreformatzeko prozesua irekitzeko planteatu duen proposamena. “Kontua ez da ur hotza botatzea edo espekulazioak hoztea, baina guretzat ‘federalismo’ eta ‘asimetriko’ kontzeptuek arazoak sor ditzakete beren esanahia oso argi ez dugulako. Eta gu, federalista baino, konfederal joko genuke geure burua. Edozein kasutan, gure borondaterik onenarekin egingo den edozein proposamen eztabaidatzera sartuko gara, baina argi eta garbi esan nahi dugu EAJ-PNV adostasun horretan sar dadin, ezinbestekoa dela euskal nazio errealitatea eta euskal herria subjektu politiko gisa aitortzea”.


Etorkizunari begirada bat – Por un ecosistema de innovación transformadora\nGure unibertsitatearen etorkizuna begiratzen dudanean, zazpi erronka atzematen ditut: bikaintasunezko ikerkuntza eta ikas-irakaskuntza, komunikazio pedagogia, besteekiko lankidetza, unibertsitate glokala, unibertsitate elkartearen eta beste eragile batzuen nahiak asetzea eta bideragarritasun ekonomikoa.\nIkas-irakaskuntzako bikaintasuna bermatzeko, lehenik, unibertsitate elkarteak kalitatezko lana egin behar du. Eskola ematean, aurreko prestakuntza lanetan eta horren inguruko eginkizunetan, adierazleetako kantitatea bermatu behar da eta kalitatea ere bai. Baina, batez ere, kualitatezko elementuak indartu behar. Hau da, gure unibertsitatean, ez dira nahikoak ANECA-k edo UNIBASQ-ek ezartzen dituzten kantitatezko eta kalitatezko irizpideak, pertsonaren garapena lortzeko banakako akonpainamendua ere derrigorrezkoa izan behar da. Pertsona baten ibilbidean beste pertsona baten laguntza behar da, tutore edo coach gisa, bakoitzaren balio, gaitasun eta ezagutzekin errealitateari aurre egiteko. Baina bikaintasuneko ikas-irakaskuntzak trebakuntza interesgarri eta erabilgarri bat eskaintzea esan nahi du instituzio, enpresa eta gizarte erakundeentzat. Eta horretaz aparte, hiritarrentzako herritartasun-eskola beste mota bateko bikaintasuna da, pertsonen ahalduntzea eta garapena sakonduz.\nBikaintasuneko ikerkuntza ekoizpen zientifikoaren adierazleetan erakusten da, unibertsitate elkartearen goi mailako ekoizpena sortzeko gaitasunarekin erlazionatuta dago. Normala da diziplina pare batean kalitatezko artikuluak edo ikerlanak lortzea, baina diziplinarteko begirada azpimarratzea da baliodunagoa. Bestaldetik, instituzio, enpresa eta gizarte erakundeentzako ezagutza-transferentziak badauka bai bere protagonismoa, unibertsitateko ikertaldeen emaitzak haiengana bideratzeko estrategia garatuz. Eta, azkenik, hiritarrentzako ezagutza- zabalkundea da helburua. Antolatzen diren ikastaro, ekimen eta jarduerek pertsonen jakintza zabaltzeko asmoa dute.\nKomunikazio-pedagogia sustatzea ere beste erronka bikaina da. Pedagogia kontzeptua sartzean, prozesuen garrantzia azpimarratzen ari gara. Ez da bakarrik iragarkia ordaintzea edo dozena bat berri argitaratzeko lana betetzea hedabideetan. Solaskide bakoitzarekin konplizitate bat lortzea da xedea. Horretarako mintzaide bakoitzak bere denbora merezi du, bai unibertsitate elkartearen kidea bada, bai gizarte eragilea bada. Barne-komunikazioan pentsatu, mintzatu eta egiten duguna konpartitzen dugu. Kanpo-harremanetan izaten garena eta egiten duguna konpartitzen ditugu. Gizartearekin solasaldi bat gordetzeko ohiko mass-mediak edo gizarte-sare berriak erabili behar ditugu.\nBesteekiko lankidetza da etorkizuna bermatzeko tresnarik garrantzitsuena. Azaltzen diren oztopoak eta zailtasunak tamaina handikoak dira. Erakunde baten baliabideak eta trebeziak ez dira nahikoa etorriko dena konpontzeko. Eta erronka gainditzeko, unibertsitatearen barne-barnetik hasi behar da. Diziplinarteko begirada erabili behar da hasiera-hasieratik edozein programa edo proiektutan. Gero, instituzio, enpresa eta gizarte erakundeen arduradunekin hitzarmenak lortzeko eta, batez ere, elkar ekimenak sustatzeko. Ulertzeko beste modu bat da hiritarrak boluntario bihurtzea unibertsitate ekimen batzuk aurrera ateratzeko.\nUnibertsitate glokalaren bidean badago eginkizun ikusgarria. Hemengoa eta hangoa izatea ez da erreza gure gizartean. Munduko unibertsitatea, unibertsitate unibertsala izatea, euskal unibertsitatea izateari utzi gabe, ez da eginkizun erreza. Helburua lortzeko, unibertsitate elkartearen kideak gure inguruko errealitatean murgildu behar dira, inkulturazio kontzeptuan sakonduz. Eta mugikortasunaren bidez, perspektiba unibertsala sortu behar dute. Sareak sortu behar dituzte bai hemengo erakundeekin bai munduaren beste muturreko eragileekin. Eta pertsonekin, hemengoekin eta hangoekin, gizarte-sareen bidez, unibertsitateak elkarrizketa sakona izan behar du.\nPertsonen nahiak asetzea edo, bestela esanez, pertsonen nahiak betetzea ere, unibertsitatearen erronken zerrendan ageri da. Eta beti, etxetik hasita, unibertsitate elkartearen kideen poztasuna bermatu behar da. Irakasle, ikertzaile, teknikari eta ikasleen nahiak erantzuteak lehentasuna hartu du azken urte hauetan. Ez dira izan urte lasaiak giro atsegin bat sortarazteko, krisiak eta murrizketek baldintzarik txarretan jarri dituzte lan-harremanak. Baina, nahiz eta horrela izan, unibertsitatearen etorkizunean pertsonek jarraituko dute baliorik balioena izaten. Erakundeetako solaskideak asetzea ere estrategikoa izango da gizarte errekonozimendua zaintzeko eta zabaltzeko. Eta gizartearen iritzi publiko gisa ezagutzen duguna kontuan hartu behar dugu, unibertsitatearen ahaleginak eta errealitateak ezagutarazteko.\nEta azkenik, bideragarritasun ekonomikoa unibertsitatearen erronkarik konplexuena da. Ez bada bermatzen, proposatutako beste apustuek porrot egingo dute. Diru-sarrerak ezinbestezkoak dira: bikaintasuna lortzeko, komunikazio pedagogiaren euskarriak eta behar den denbora ordaintzeko, besteen lankidetzako diruaren zain ez egoteko, glokaltasunaren kostea betetzeko eta pertsonen nahien betetzeko gai izateko. Bideragarritasuneko bidean matrikulak, diru-laguntzak, hitzarmenak, babesleak, mezenak eta emaitzak aurkitu behar ditugu. Bakoitzak bere estrategia eta etengabeko dinamika eskatuko ditu.\nBadaude datozen urteetan erantzun beharreko erronkak. Ez da izango ibilbide erosoa. Ez da izango bidaia erraza. Baina bai, pertsona tematsuentzako abentura.


Venthon - Wikipedia, entziklopedia askea.\nFrancois CANTAMESSA (2014-2020)\n45° 41′ 16″ N, 6° 24′ 49″ E / 45.687777777778°N,6.4136111111111°E / 45.687777777778; 6.4136111111111Koordenatuak: 45° 41′ 16″ N, 6° 24′ 49″ E / 45.687777777778°N,6.4136111111111°E / 45.687777777778; 6.4136111111111\nAlbertville, Césarches, Pallud eta Queige\nVenthon Frantziako udalerria da, Savoia departamenduan dagoena, Auvernia-Rhône-Alpeak eskualdean. 2013an 619 biztanle zituen.\n2007an Venthon udalerrian erroldatutako biztanleak 619 ziren. Familiak 249 ziren, horien artean 65 pertsona bakarrekoak ziren (20 bakarrik bizi ziren gizonak eta 45 bakarrik bizi ziren emakumeak), 82 seme-alabarik gabeko familiak ziren, 90 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 283 etxebizitza zeuden, 252 familiaren etxebizitza nagusia ziren, 16 bigarren erresidentzia ziren eta 15 hutsik zeuden. 206 etxeak ziren eta 73 apartamentuak ziren. 252 etxebizitza nagusietatik 185 bere jabearen bizilekua ziren, 60 alokairuan okupaturik zeuden eta 7 doan lagata zeuden; 5 etxek gela bat zuten, 18 etxek bi zituzten, 34 etxek hiru zituzten, 68 etxek lau zituzten eta 126 etxek bost zituzten. 228 etxek euren parking plaza propioa zuten azpian. 110 etxetan ibilgailu bat zegoen eta 123 etxetan bat baino gehiago zituzten.\nVenthon udalerriko biztanleria-piramidea 2009an .\n2007an lan egiteko adina zuten pertsonak 369 ziren, horien artean 294 aktiboak ziren eta 75 inaktiboak ziren. 294 pertsona aktiboetatik 274 lanean zeuden (146 gizon eta 128 emakume) eta 19 langabezian zeuden (13 gizon eta 6 emakume). 75 pertsona inaktiboetatik 35 erretiraturik zeuden, 23 ikasten zeuden eta 17 "bestelako inaktibo" gisa sailkaturik zeuden.\n2009an Venthon udalerrian 246 unitate fiskal zeuden, 629,5 pertsonek osaturik. Pertsona bakoitzeko diru-sarrera fiskalaren mediana urteko 18.363 euro zen.\n2007an zeuden 24 komertzioetatik, 2 erauzte enpresak ziren, 2 bestelako produktu industrialen fabrikazioko enpresak ziren, 6 eraikuntza enpresak ziren, 3 garraio enpresak ziren, 2 ostalaritza eta jatetxe enpresak ziren, 3 zerbitzu enpresak ziren, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2000. urtean Venthon udalerrian 6 nekazaritza-ustiategi zeuden.\nCésarches (1,3 km)\nPallud (1,5 km)\nAlbertville (2,1 km)\nThénésol (3,1 km)\nAllondaz (3,9 km)\nMarthod (4,4 km)\nQueige (5,0 km)\nWikimedia Commonsen badira fitxategi gehiago, gai hau dutenak: Venthon\nOrriaren azken aldaketa: 21 maiatza 2018, 12:45.


Inda-Mendi: larunbatean Zumaia inguruan eskola kirolarekin eta igandean Nafarroa Beherera - INDAMENDI M.B. - Baleike.eus\nInda-Mendi: larunbatean Zumaia inguruan eskola kirolarekin eta igandean Nafarroa Beherera\nINDAMENDI M.B.\t2016-04-25 11:32 Kirola\nAsteburu honetan egin dugu ibilbide zoragarri bat eta datorren iganderako beste bat prest daukagu. Hona hemen proposatezen dizueguna: Bidarraitik abiatu, Iparla (1.044 m) eta Buztanzelay (1. 029m) mendiak igo eta Izpegiko portuan bukatu. Nafarroa Beherean ibiliko gera oraingo honetan, Aldudeko bailara inguruan. Oso paraje politak dira, jende askorentzako ezezagunak, horregatik merezi du buelta bat ematea.\nIrteera, igandean, Maiatzak 1ean izango da eta egun osokoa izango da. Irteera beti bezela, goizeko 7.30ean autobus geltokitik. Izenak emateko goiko estankoan (943860357) ostiral eguardia baino lehen. Prezioak beti bezela; helduak 12€ eta umeak 6€. Animo, igandean ikusiko dugu elkar.\nBestalde, joan den larunbatean eta eskola kirolaren barruan, Zarautz-Askizu-Zumaia egin genuen. Jende ugari, argazkian ikus daiteken bezela, eta eguraldia ere lagun izan genuen. Oso ondo pasatu zuen jendeak. Datorren larunbatean beste bat dago prest, Zumaiatik irten eta inguruan dauden leku batzuk ezagutuz berriro ere Zumaiara etorri bueltan. Irteera Gernika Parketik (Anbultarorio zaharra zegoen tokian) izango da goizeko 9etan. Animatu ume eta gurasoak, zuen zain egongo gera.


My Geofumadas - Orrialdea 6 - Geofumadas\nKurtsoak, ikerketak eta berrikuntzak\nBlog batek bere esanahi pertsonala galdu dezake?\nGaur egun, blogak dagoeneko komunikatzeko modu bat da, nahiz eta jaiotza berriena den. Oso izaera dinamikoa izatea eta araudi formalik gabe, web orrialde baten, egunkari digitalaren, blog pertsonalaren edo orrialde instituzionalaren arteko aldea nahasgarria da. Gaia sakondu gabe, batzuk ikusiko ditugu ...\nGaur egun garrantzitsuena eta 60 urteetan\nbidaiatzeko oso luzeak dira bidaiak horiek atera nintzen. Utzi dut konpainiak non zerbait Idazle leialtasun irakurle programatuta Live dut baina atera bidaiak horiek nahi da, nire alaba hirugarren deia nostalgikoa jartzen naiz galdetzen dit noiz egingo itzuliko naiz ...\n2 egeomates eta beste batzuk onak hegaldia\nAlaba hartzeko dentista prestatzen ari naiz eta asteburu luze bat igarotzen dut interes-link batzuk utziz. Lehenengoak bi geofuntzako interesgarriak dira, kontu handiz begiratzea komeni dela eta ostiral gauean irakurketa osasuntsuak bilatzen dituztenentzako edukiak. Blom, Visual Intelligence: Pictometry produktu interesgarria da ...\nBentley Sistemak Bloga ESRI Google Earth kml My egeomates\nArcGIS-ESRI, AutoCAD-Autodesk, Google Earth / Maps, Microstation-Bentley, My egeomates\nHoustonera bidaia prestatzen\nAtzo pozik agertu ziren gonbidapenetariko bat izan zen, batez ere bidaiarako gastuekin eta ordaindutakoa dela esaten dutenean. Beraz, nago ... zoriontsu, nahiz eta bizitza beti irribarrea ez izan, Google Earth, Google Search eta AdSense-k Geofumadas bezalako blog baten antzeko zerbait ematen dute. Houston inguruan izango naiz ...\nBloga Google Earth My egeomates\nIngeniaritza, My egeomates, Bidaia\nArgazkien 10 baino gutxiago, nire oporretako onena\nEtxera itzuliko naiz, nire bidaian zer post bat argitaratu dudan esateko zaila iruditzen zait, baina zenbait irudiren bidez hausnartuko dut. Norbaitek esan zidaten egun batez 10 argazkiak baino gehiagotan mezu bat ez dela errespetatzen, gutxienez esanguratsu bat hartu behar nuen eta jakinduria errespetatu ...\nItzulpena Geosmoke Geosmoke\nKaixo, Geofumadas-en itzulpena egiten ari den pertsona bat aurkitu dut geosmokoa orain definitu duen espaziora, espazio honen ingelesezko bertsioa. Proposamen interesgarriak jaso eta jarraitzen ditut, zerutik infernura prezioetan, ez bakarrik hartu dudan erabakia ...\nBloga My egeomates\nGeofumadas, hilabete bat, mezu bat\nHilabete bakoitzeko mezu bat gomendatu behar badut, emaitza hau izango litzateke. June 2007 Nola aldatu dugu gure Google Earth mundua? July Google Earth katastroa erabiltzeko? Abuztua Geomatika irailaren iraupenaren maitasun istorioa Nola zehatza Google Earth urriaren irudiak dira Urria AutoCAD azaroaren azpitik ez dauden proiekzio bat eta ...\nGoogle Earth gps kolektore GIS My egeomates\nGeospatial - GIS, My egeomates\nGeofumaden bizitzako egun depresio bat\nDuela egun batzuk teknikari batek galdetu zidan nola haserretzen nintzen eta barre egin nuen aldi berean. Pertsona bakoitzaren nortasunaren ezaugarrien arabera, nire ustez, ezin dut bi egunetan haserre egoterik izan eta askotan ez da lehertu, baina hori mantentzen dut (oso txarra) ondoren ...\nGeofumadas-k Espainiako ingeleseko itzultzailea bilatzen du\nGogoeta egin ondoren Geofumadas ingelesezko bertsioa sortu nuen, itzultzaile baten bila nabil post-gaztelaniaz ingelesez pasatzeko. Azentu izatea nahiago dut, ahal izanez gero zure ingelesa jatorria dela edo, gutxienez, nire ironikoa Spanglish baino hobea dela. Ordainketa modua, negoziagarria da ...\nZure software gogokoena hilko litzateke\nPC Magazine aldizkariaren hilabete hau ironia maila horrekin lotzen da Microsoftren ospea eta Windows sistema eragilearen aurka. Post hau eskaini nahi diot Nadia Molina, nor da PC Magazine uzten, bere mole eta bere nahastezina ahotsa galdu egingo dugu podcastean, baina ...\nKomunikabideetan Obama gaiari buruzko informazio nahikoa izan da, geospatial arazoa ez da geratu. garrantzitsuenen artean bereizmen handiko irudia Geo-begi oharra ordu pare bat besterik ez geroago izan zen, zer egiten du bizitza egingo barruan mundu birtualak bezala izango uste digu ...\nGoogle Earth / Maps, My egeomates\nGeofumadas, urte berria, aurpegi berria\nOporraren amaieran, tamalen erritmoan eta erregeen tarta baten aurretik, lagun on batzuk ikusi ditut. Los Blogos-i buruz ari naiz aipatzen, hala nola, morro, granita de café eta tamales pisques-en artean, 2009 honen proiektuetako bati buruz ari gara, irudien galeria ...\nBloga My egeomates Wordpress\nberrikuntzak, My egeomates, Aisia / inspirazio\nGainerako bi aste baino gehiago igaro ondoren, itzuli naiz; post batean nahi izatea familia atsedena hartzeko bidaia bat kontatzea. Hona hemen onena laburbiltzen: Otorduak beti oporrak erruaren sentimendua eragiten du, une honetan une honetan eskaintzen diren elikagaiak ez direlako zaila.\nZoriontsu 2009 lagunak\nAntza denez, batzuek ez dute sekula atseden hartzen. Zure pazientzia eta errespetua nire oporrak eskertzen dut. Urte batzuk pasa ditudanean, uste dut pentsatu, erlaxatu, lagun blogariekin jan, eskolan lagunekin txateatu, ikusi hondartzako mutilen bila ... ondo, aurten, uste dut ...\nEguberriak nahi duzu Geofumadas\nDefinitivamente HTML no es para blogs, pero en lo que más me gustaría tener un árbol de Navidad podríamos conseguir, lo mejor que deseo. FELIZ CHRISTMAS ETA HAPPY 2009 DUGUN\nBeno jaunak, azkenik itzuli nintzen azken bira aurten, hau nire bulegoan azken eguna izango ditut oporretan dagoelako izan 7 urtarrilaren arte ... Bai, noski harrituko da urmaela alde honetan hau da oporretako denbora. Lehen hezkuntzako prestakuntza ...\nkatastroa, My egeomates\nAurreko orria page 1 ... page 4 page 5 page 6 page 7 page 8 Hurrengo orria


Koronabirusa: informazioa eta gomendioak - Kursaal Donostia - San Sebastián Kursaal Donostia – San Sebastián\nKoronabirusa: informazioa eta gomendioak\nGaurkotasuna / 5 martxoa, 2020\nKoronabirus bidezko gaixotasunaren agerraldiak izan duen bilakaera ikusita, eta Osasunaren Mundu Erakundeak (OME) eta Turismoaren Mundu Erakundeak (OMT) turismoari eta COVID-19ri buruz abiarazi duten komunikatuak adierazten zuen bezala, koordinazioa eta erantzukizuna oinarrizko bi zutabeak izan behar dira bizitzen ari garen egoeraren aurrean.\nEspainiak bidaia, bilera eta ekitaldietarako helmuga segurua izaten jarraitzen du. Osasun Ministerioa eta Osasun Sistema Nazionaleko Lurralde arteko Kontseilua aktiboki monitorizatzen ari dira COVID-19 (koronabirusa)-ren agerraldia eta bilakaera, eta lanean ari dira Osasunaren Mundu Erakundearekin eta nazioarteko beste kide batzuekin.\nKursaal Biltzar Jauregi eta Auditorioan lanean ari gara, ekitaldien parte-hartzaileen osasuna eta segurtasuna bermatzen lagunduko duten politika eta prozedura guztiak indarrean eta eguneratuta egon daitezen.\nEkitaldietara joaten diren pertsonen eta gure lan-taldearen ongizatea da gure lehentasun nagusia. Horretarako, neurri hauek hartu ditugu:\nEkintza-planak prestatu ditugu gure zerbitzu-hornitzaileekin batera, kutsaduraren susmoa izanez gero, Osakidetzak ezarritako jarraibideen (irizpideen) arabera jokatu dugu.\nSintomak izan ditzaketen pertsonak isolatzeko gelak identifikatu dira, bertan osasun-laguntzaren zain dauden bitartean egoteko.\nGure taldeak, ekitaldi bakoitzaren beharren arabera, edozein laguntza-neurri gehigarri aztertzeko eta ezartzeko prest daude.\nGure instalazioetako garbiketa- eta desinfekzio-prozedurak hobetu dira. Gure garbiketa-taldeak desinfektatzeko prozesuak indartu ditu ekitaldiak irauten duen egunetan, kontaktu ugariko eremuei estaldura handiagoa eskaintzeko (harrera, atsedenlekuak, bainugelak, heldulekuak eta sarrerako ateak).\nKursaalen egindako ekitaldietan parte hartzen dutenentzako gomendioak:\nEkitaldi batera joateko asmoa baduzu eta kutsatu izanaren zalantza baduzu, atzeratu bisita eta deitu 900 20 30 50 zenbakira (Osakidetzako arreta-zenbakia).\nEkitaldian zehar sintomak izaten hasten bazara, Kursaaleko langileei jakinaraz iezaiezu.\nHigiene-neurrien oroigarria gure komun guztietan ezarri dugu.\nOMEk gomendatutako higiene-neurriak errespetatzera ere gonbidatzen zaitugu.\nInformazio gehiago nahi izanez gero, kontsultatu erreferentzia-guneak:


EUSKAL HERRIA MUSEO (GERNIKA -LUMO) Museoen Egun eta Gaua 2017\nMaiatzaren 18an "Museoen Nazioarteko Eguna" ospatzeko, Euskal Herria Museora sarrera doakoa izango da egun guztian zehar eta gerturatzen diren bisitariek oparitxo bat jasoko dute.\nMUSEOEN GAUA 2017\nMaiatzaren 20an berriz, "Museoen Gaua" ospatzen da Europa mailan eta, beste behin ere, Euskal Herria Museoak parte hartuko du iniziatiba honetan. Egun honetan, gastronomia izaten dugu beti ardatz eta aurton, SAGARRA izango da landuko den produktua.\nEgun horretan Museoa 10:00etatik 14:00etara eta 16:00etatik 00:00etara zabalduko da eta, sarrera doakoa izateaz gain, hainbat ekintza antolatu dira: familientzako tailerra, hitzaldia eta oinarritzat sagarra duten plateren dastaketa.\nHitzaldi eta dastaketan parte hartzeko txartelak Museoan eskuratu daitezke 8€tan; hala ere, sarrerak transferentzia bidez erosteko aukera ere egongo da. Horretarako, deitu 94 625 54 51 edo idatzi mezu bat euskalherriamuseoa@bizkaia.eus helbide elektronikora.


Beti Kataluniarekin | Mundua | Berria\nAtentatua Katalunian. LEKU-LEKUTAN\nBartzelonako udaletxeko areto batean bost liburu jarri dituzte, herritarrek doluminak adierazi ahal ditzaten. M. PEREZ / EFE\nBagenekien abuztuaren bigarren erditik aurrera Kataluniara begira egon behar genuela. Eta katalanek, bartzelonarrek zehazki, bazekiten hiriburua jomugan egon zitekeela, galdera «noiz» zela. Guri ere zerbaitek egin digu krak, Bagdad eta Londres eta Paris eta Kabul berdin zirela esaten genuenean, bagenekielako ez dela gauza bera Kataluniari jotzen badiote. Egunkari euskaldun bakarra itxi zutenean eta beste hainbat alditan, beste inork sinesten ez zigunean gure alde ahotsa altxatu zuten lehenak, bakarrak izan ziren, behar izan dugun guztietan hortxe izan dugun herria. Euskal PEN taldea sortu genuenean, katalanak etorri ziren, sortu behar genuela esatera lehendabizi, nazioartean gure taldea aurkeztu eta babestera hurrena, eta urteotan behar genuen laguntza guztia ematera ere bai. Ezin uka, hainbeste herri, ordezkari eta interesen nahas-mahasean zalantza uneetan, beti dugu lehen erreferente zertan ari diren lagunak. «Gu, beti Kataluniarekin» zioen Agirre lehendakariak.\n40 egun falta dira doi-doi Kataluniako erreferendumerako. Aspalditik, baina data hurbildu ahala are gehiago, han gertatzen den edozer Espainiarekin daukan tentsioaren testuinguruan irakurri behar dugu. Urriaren 1era arte aurreikus genitzakeen hipotesi eta jokalekuen artean ez zegoen osteguneko erasoa; errazago irudika dezakegu atentatua hauteskunde kanpainan buru-belarri sartu den Alemanian: Angela Merkeli txistu egin diote egunotan herrialdearen ekialdean, errefuxiatuekiko izandako jarrera irekiagatik. Presazko kazetaritzak bizi gaitu, baina zuhurtzia puntu bat eskatzen dute beti horrelako gertakizunek, are gehiago, gertatuak Kataluniako prozesuan, erreferendumaren bidean eta Espainiarekiko gatazkan izan dezakeen ondorioez hausnartzeko orduan.\nLuistxo Fernandezek bikain laburbildu du atentatu egunean jazotakoa, Kataluniako eta Espainiako agintarien lana, eta horren proiekzioa. «Guardia Zibilaren rola goresten saiatu dira azken egunetan aireportuko greban eskirol lan populistak egiten, baina benetako krisia piztu denean, mossoak ari dira lehen lerroan». Kaleko irudietan katalan agenteak ageri ziren, sare sozialetan mossoak eta Generalitatearen larrialdi zerbitzuak ziren informazio gehien ematen zutenak, katalanez den-dena, eta garrantzitsuena ingelesera eta espainierara itzuliz. Estatu gisa jokatuz, azken baten, Madrilgo gobernuaren arrastorik ere ez zegoela. Deskonexio mentala gauzatu da.\nBartzelonaren eta Madrilen arteko tentsioa lehertzear zen unean heldu da erasoa, eta estimatzekoa da bi aldeek jendaurrean batasun itxura emateko egindako ahalegina. Baina ezin ostendu, halaber, etengabe zabaldu diren katalanofobia mezuak: mossoek informazioa espainieraz eman eta burla-haizez idatzi zien poliziaren twitter kontuan hasi («garrantzitsua denean, egiten duzue espainieraz»), eta ostiral eguerdiko elkarretaratze jendetsuan Espainiako telebistak munduko agentzia guztietara zabaldutako irudiaz: Puigdemont president-a planorik zabalenetan baino ez zen ageri; hurbiletan, Espainiako erregea, Rajoy presidentea, eta Saenz de Santamaria presidenteordea.\nTentsiorik handieneko sasoi baten detaile txikienaren garrantziaz dihardugu. Hedabide independentistetan batasun mezuak gailentzen ziren artean, Espainiatik zabarkeria itsusienarekin jo dute Puigdemonten aurka. Independentista izan zein ez, katalan asko amorrarazteko gaitasuna erakutsi dute berriz. Baina ziur aski, atzerriko proiekzioak du garrantzi berezia: otso bakartiaren ordez talde antolatua izan denez, segurtasun akatsa ote Alcanar herrian askoz sarraski handiagoa prestatzen zebilen taldea detektatu ere egin ez izana? Eta hala balitz, Generalitat-earen ardura ote, ala, berriki Gabriel Rufian ERCko diputatuak salatu bezala, Interpolera eta Europako sareetara sarbidea eta informazioa galarazten dion Espainiako Gobernuarena?\nUste baino lehenago, eta askoz era tragikoagoan, Europako dimentsioa hartu du Kataluniako prozesuak. Lehen orduetan Kataluniako Gobernua, mossoak eta gainontzeko erakundeek lortu dute nazioarteko arreta, tragediaren kudeaketan eredugarri izan dira hainbat aldetatik begiratuta, baita komunikatiboan ere. New Yorker aldizkariak ere nabarmendu du Puigdemonten mezu integratzailearen garrantzia, Obama gogora ekarriz eta Trumpen diskurtsoarekin alderatuz. Eta, halaber, inoiz baino gehiago gelditu da agerian gatazka ahalik bizkorren konpondu behar dela. Onartezina dela Rajoyren gobernuaren utzikeria, Europaren bihotzean, Mediterraneo ertzean eta Europa osoko atari eta pasabide garrantzitsuenetakoan daukan gatazka baten aurrean. Eta berehala behar du: aste bi falta dira gehienez ere erreferenduma deitzeko, hiru Diadarako eta sei erreferendumerako. Zer gerta ere, gu Kataluniarekin beti.


Ida Lupino ez da oso ezaguna zuzendari lanetan, bai, ordea, egin zituen aktore lanei esker. Martín Scorsesek “benetako aitzindaria” zela zioen, eta zenbait erakundek, Museum of Modern Art, Cinémathèque Française eta Filmoteca Española delakoak, besteak beste, zikloak eta atzera begirako erakusketak egin dizkiote.\nIda Lupino Ingalaterran jaio zen 1918an eta The Light That Failed (1939) lanean egin zuen interpretazioarekin eman zion hasiera aktore ibilbideari, lan horretan hartu baitzuten seriotzat aktore dramatiko rolean. Ondorioz, lan hobeak izan zituen 1940ko hamarkadan, eta berak “gizon pobreen” Bette Davis zela zioen.\nEpealdi horretan, jokatu zituen lan gogorrek ezagutarazi zuten Lupino, eta zenbait pelikulatan hartu zuen parte, esaterako, They Drive by Night (1940) eta High Sierra (1941), bietan Humphrey Bogartekin batera. Lan erregularra izan zuen eta lan asko eskaini zioten berrogeiko hamarkadan, baina izar kategoriara iritsi gabe.\nBerrogeiko hamarkadaren amaieran, kamera atzeko lanaz interesatu zen Lupino. Garaiko Hollywoodeko zine zuzendari emakume bakarra izan zen. Gizarte gaiei buruzko lau pelikula “femenino” egin ostean, – Outrage (1950) barne, bortxaketari buruzko pelikula bat – Lupinok bere lehendabiziko pelikula zuzendu zuen, The Hitch-Hiker (1953), beraz, zine beltzeko pelikula bat zuzendu zuen lehenengo emakumea izan zen.\nLupinok lanean jarraitu zuen 1950, 1960 eta 1970eko hamarkadetan, eta bere zuzendari lana, urte horietan, ia-ia esklusiboki bideratu zuen telebista ekoizpenetara, Alfred Hitchcock Presents, Bonanza, Los intocables, El fugitivo eta Bewitched, besteak beste.\nHilaren 17an benetako omenaldia BBK Salan.\nHonatx eguneko egitaraua.\n19:30. Laburmetraiak femeninoan (Trama aukeraketa)\nKategoria: Fikzioa. Iraupena: 15’\nZuzendaria: Natalia Mateo\nLaburpena: Gabon gauean gozatu egin behar da, Papa Noel datorrelako, umeak daudelako. Baina, gaur gauean sekretuak agerian dabiltza eta gezurra nabaritzen da giroan. Hala ere, zer da, bada, beste gezurtxo bat gehiago, azkena izango baita. Bihar, bai, bihar esango diogu egi osoa. Momentuz, amama, Gabon zoriontsuak.\nKategoria: Fikzioa. Iraupena: 21’\nZuzendaria: Ángeles Reiné\nLaburpena: Lehen Hezkuntzako ikastetxe batean ikasle batek kontrolik gabe botako ditu tiroak eta biktima ugari sortuko ditu. Sarraski horretan, Michaelek emaztea galdu du, baita bizitzeko zuen gogoa ere. Jatetxea galdu ostean, bere lehengusu Julioren kafetegian egingo du lan Michaelek. Han ezagutuko du Cristina.\nKategoria: Fikzioa. Iraupena: 18’\nZuzendaria: Eva Lesmes\nLaburpena: Olga, ama langile batek, lanaldi berri neketsuari ekingo dio. Baina, astelehena da, eguneroko borrokaren nahasmenduak, zer den benetan garrantzitsua ahaztaraziko dio eta horrek ondorio ikaragarriak ekarriko ditu.\n20:25. Aitzindariak “Cine negro”. Fas Zine Klubarekin lankidetzan egingo den saioa\nKategoria: Fikzioa. Iraupena: 71´\nZuzendaria: Ida Lupino (USA) 1953\nLaburpena: espetxeratutako psikotiko ihesari bat batuko duten arrantzale bik eta bidaia amaitzean hil egingo dituela esan die arrantzaleei.\nSariak: National Film Preservation Board USA 1998\nErakusketa urriaren 16 eta 24 artean. Sarrera doan.\nData: 2013ko urriak 17\nSarreren prezioa: hilaren 17a: 3€


Diana Krall, Jamie Cullum, Joshua Redman eta Neneh Cherry, Donostiako Jazzaldian | Kultura | Berria\nDiana Krall, Jamie Cullum, Joshua Redman eta Neneh Cherry, Donostiako Jazzaldian\nUztailaren 24tik 28ra egingo da jaialdia, eta Maria Schneider eta Donny McCaslin ere izango dira bertan\nDiana Krall, 2016ko Donostiako Jazzaldian. Jon Urbe / Foku\nDonostiako Jazzaldiak jakinarazi duenez, Diana Krall, Jamie Cullum, Neneh Cherry, Joshua Redman, Maria Schneider eta Donny McCaslinek hartuko dute parte, aurten, jaialdian.\nDiana Krall ezagun egin da hala pianista nola abeslari modura, eta 2016an izan zen azkenekoz Donostiako Jazzaldian. Oraingoan Joe Lovano izango du artista gonbidatu gisa, hau da, jazzeko saxofoi jotzaile garrantzitsuenetako bat, distira handikoa bere taldeen buruan ari denean eta luxuzko lankidea laguntza lanak egin behar dituenean, kasu honetan bezala. Robert Hurstek (kontrabaxua) eta Karriem Rigginsek (bateria) osatuko dute Krallen taldea.\nJamie Cullumek ez du aurkezpenik behar Donostian. 2013an Zurriolako hondartzan milaka lagunen aritu ondoren, 2015ean hiru emanaldi eskaini zituen jazzaldian: DJ modura, pianoko bakarlari gisa eta bere taldearen buruan. Ez du, oraingoz, disko berririk esku artean.\nMaria Schneider Ensemble Denada-rekin batera dakarren proiektuarekin estreinatuko da Donostiako Jazzaldian. Orkestra zuzendari eta musikagile goraipatua da Schneider, bost Grammy sari irabazi ditu, kritikak eta ikus-entzuleek oso gogoko dute, eta jazzeko izar inportantea da une honetan. Ensemble Denada banda norvegiarra, berriz, Europako talde berritzaileenetako bat da. Oso errepertorio askotarikoa du talde honek, hala erritmoen nola doinuen ikuspegitik.\nDonny McCaslinek izugarrizko arrakasta lortu zuen 2017an Donostiako Jazzaldian. Kamasi Washingtonek jotzen zuen egun berean jo zuen saxofonista estatubatuarrak Trinitate plazan, eta, askoren ustez, itzal egin zion jazz garaikideko izar berriari. Ezagutzen zutenek —2016an ere jo zuen Steps Ahead Reunion Tour-eko kide gisa eta Blackstar David Bowieren azken diskoan parte hartu zuen— bazekiten haren mailaren berri, baina askorentzat egundoko aurkikuntza izan zen. McCaslin-ek esperientzia aipagarria du jazzaren munduan: elkarlanak egin ditu Steps Ahead, Gil Evans, Danilo Perez eta Dave Douglasekin, eta, 2004an, jazzeko instrumentista bakarlari onenaren Grammy sarirako izendatu zuten.\nDonny McCaslin eta Maria Schneider aurretik ere elkarrekin lan eginak dira, eta Jazzaldiko saio berean izango dira: lehenengoan, McCaslin izango da protagonista, bere boskotearekin, eta, bigarrenean, Maria Schneiderrek zuzenduko du Ensemble Denada. Azkenean, McCaslinek Schneiderekin eta Ensemble Denadarekin bat egingo du elkarrekin Sue (Or in a Season of Crime) interpretatzeko, hau da, Schneiderrek Bowierentzat 2014an idatzitako abestia, zeinarekin irabazi baitzuen Grammy saria. Pieza hori Blackstar azken diskoan sartu zuen Bowiek.\nNeneh Cherry abeslaria nazioarteko izar ukaezina bihurtu da Woman eta 7 Seconds abestiei esker edota Cole Porterren I've Got You Under My Skin klasikoaren interpretazioa dela medio. Horiez gainera, proiektu berritzaileak sustatu ditu, hala nola jazz esperimentaleko The Thing talde eskandinaviarrarekin egindako elkarlana, hain zuzen ere, 2012ko jazzaldian aurkeztu zuena, edota CirKus, zeinarekin 2007an izan baitzen Donostian. Broken Politics (2018) du azkeneko diskoa.\nJoshua Redman 90eko hamarkadan sortutako saxofonista ezagunenen artean dago. Still Dreaming (2018) diskoa aurkeztera dator. Laguntzaile izango ditu Ron Miles tronpetan, Scott Colley kontrabaxuan Dave King baterian.\nAurretik ere iragarria zuen Donostiako Jazzaldiak bere 54. ekitaldiko saio aipagarrienetakoa, John Zornen Bagatelles maratoia. Bi saiotan (uztailaren 27an eta 28an) banatutako maratoi horretan hamalau taldek hartuko dute parte John Zornen The Bagatelles musika-liburu berri eta luzeko 50 konposizio baino gehiagoren interpretazioan. Parte hartuko duten musikarien artean daude Mary Halvorson, Marc Ribot, Kris Davis, Julian Lage, Dave Douglas, Joey Baron, Craig Taborn, Peter Evans, John Medeski, Ikue Mori, Erik Friedlander, Mark Feldman, Sylvie Courvoisier, Kenny Wollesen eta Trevor Dunn.\nDonostiako Jazzaldirako sarrerak otsailaren erdialdera jarriko dituzte salgai.